Izvor: RTS, 28.Okt.2020, 14:59\nDonald Tramp, predsednik Sjedinjenih Američkih Država, sinoć je u Nebraski održao predizborni skup, gde se tokom svog govora ponovo pohvalio sporazumom potpisanim u Vašingtonu u septembru između Beograda i Prištine, piše "Gazeta ekspres".\nDonald Tramp je predizbornog skupa naveo da je nominovan za tri >> Pročitaj celu vest na sajtu RTS << Nobelove nagrade za mir.\n"Da li znate da sam nominovan za tri Nobelove nagrade za mir, možete li da verujete? A za različite regione. Pravimo sporazume, znate, trgovinske sporazume", rekao je Tramp precizirajući da misli na sporazum koji su potpisali Beograd i Priština.\n"Rekao sam: Čekaj malo, zar se oni uvek ne bore jedni s drugima? Da. Mnogo decenija. Kako znaš? Rekao sam: Znam, oni se stalno međusobno tuku", rekao je Tramp, a objavio je portparol Bele kuće.\nPoručio je da "neće raditi nikakav posao s njima – voleli oni naš posao ili ne – nećemo raditi nijedan posao, a da se oni ne slože da prestanu da se ubijaju i znate šta, trajalo je oko 20 minuta", rekao je američki predsednik.\n"Oni se bore 40 godina. Mislim da se bore već 400 godina, želite li da znate, ali oni se već dugo bore. Želeli su da se dogovore. Odjednom, pre dva meseca, bili su u Ovalnom kabinetu, grlili se i ljubili, bilo je lako", rekao je na kraju Tramp.\nSrbijaDanas.com: "PREKINUTO 400 GODINA UBIJANJA": Tramp progovorio o sporazumu između Beograda i Prištine\nBlic: "ONI SE TUKU I UBIJAJU VEĆ 400 GODINA" Tramp tvrdi da je okončao VIŠEVEKOVNI RAT Srbije i Kosova za 20 MINUTA (VIDEO)\nOkRadio.rs: Tramp rekao da je on okončao "400 godina sukoba između Srbije i Kosova"


Makron je naime u poseti Beogradu, ali, za razliku od mnogih drugih zvaničnika, ne ide i u Prištinu.\nGovoreći o 100 odsto nametnutim taksama na robu iz centralne Srbije i BiH, Haradinaj je rekao da je uslov za ukidanje te mere prethodno priznanje kosovske nezavisnosti. Ako bi, kako kaže, Priština takse ukinula pre nego sto Beograd prizna kosovsku nezavisnost, "teško da ćemo doći do sporazuma sa Srbijom na jednakim pozicijama".\n"U TAKSAMA JE REŠENJE" Haradinaj o sporazumu Beograda i Prištine\nPrema njegovim rečima, na svim zemljama regiona je napredak ka EU, ali, kako je dodao, za Prištinu nije dobro da pokaže da je slaba dok se ne dođe do završne faze.\n- Jer ako date takav primer, zahtevi će se povećati, biće potreban konsenzus i više kompromisa - rekao je Haradinaj u Vučitrnu prenela je Bota sot.\nRTK2 na srpskom jeziku prenosi da je Haradinaj izneo tvrdnju da će takse biti ukinute "na dan kada Srbija prizna Kosovo kao državu".\nMuškarac (49) iz Banovića poginuo u prevrtanju traktora


Damjanović: Srbija nikada nije izvršila genocid nad Albancima\nHomePolitikaDamjanović: Srbija nikada nije izvršila genocid nad Albancima\nIstoričar Nebojša Damjanović izjavio je da su tvrdnje kosovskog premijera Aljbina Kurtija o navodnim genocidima koje je država Srbija izvršila nad albanskim stanovništvom u 19. i 20. veku apsolutno netačne i istorijski neutemeljene.\n„Arbanasi su bili jedna od udarnih pesnica osmanskog carstva na području Stare Srbije. Oni su bili pripadnici osmanske vojske početkom 19. veka i učestvovali su u svim pohodima protiv Karađorđa, a na strani osmanlija borili su se protiv Srbije i 1877-1878. godine u ratu za oslobođenje Južne Srbije“, objasnio je istoričar.\n„Arbanasi su bili deo osmanskog fronta protiv Srbije i kako su se osmanlije povlačile iz Srbije tako su za njima bežali i Arbanasi“, rekao je istoričar.\n„Nebulozne su tvrdnje da je u tim ratovima izginulo oko 120.000 Arbanasa i Turaka. U Karnegijevoj komisiji se navodi cifra od 20.000 ukupno poginulih, ali bez dovoljno dokaza. Bilo je žrtava kao i u svakom oslobodilačkom ratu. Sigurno je da delovi srpske vojske nisu bili ni laki ni nežni, i za pojedine istupe nema opravdanja, ali nema ni govora da je počinjen genocid“, istakao je istoričar.\n„Za vreme Kraljevine Jugoslavije, pred Drugi svetski rat na Kosovu i Metohiji je živelo oko 55 odsto Albanaca i 45 odsto Srba i ostalih. Da je bilo genocida Albanci ne bi bili većina na Kosovu. Pripadnici OVK su 1999. godine sa Kosova proterali oko 250.000 Srba“, rekao je istoričar Nebojša Damjanović.\nMatić za N1: Rešavamo problem srpskih turista sa očitavanjem QR koda u Grčkoj


Morina pušten iz zatvora u Italiji - Studio B\nMorina pušten iz zatvora u Italiji RTS\nHronikaHronika Pocetna 11. 07. 2018. 09:11:00\nNaime, Ismail Morina je na svojoj stranici na Fejsbuku izrazio zahvalnost albanskom konzulu u Bariju, u Italiji, za angažovanje u njegovom oslobađanju, a zahvalio je i „Hrvatskoj i Italiji na nepristrasnosti“.\nIsmail Morina na Fejsbuku objavio sliku sa albanskim konzulom u Bariju\nNa društvenoj mreži je objavio i fotografiju sa albanskim konzulom u Bariju.\nZvaničnik ministarstva spoljnih poslova u Tirani rekao je da je italijanski sud „raščistio put“ za oslobađanje Morine, ali je odbio da dalje komentariše s tim u vezi, prenosi AP.\nTaj zvaničnik je želeo da ostane neimenovan zbog diplomatske osetljivosti pitanja, napominje američka agencija.\nNapominje da su albanski premijer Edi Rama, njegov kabinet i Fudbalski savez Albanije pregovarali sa hrvatskim vlastima da ne odobre srpski zahtev za izručenje, tvrdeći da je „albanski državljanin Ismail Morina u opasnosti da pretrpi politički motivisano gonjenje ili diskriminaciju“.\nMinistarstvo pravde Srbije uputilo je 18. aprila molbu Italiji za izručenje Morine, a uz molbu je italijanskim nadležnim organima poslata i prateća dokumentacija protiv Morine, rečeno je tada Tanjugu u Ministarstvu pravde.\nMorina se našao u Italiji pošto je prethodno hrvatski ministar pravde Dražen Bošnjaković odbio da dâ saglasnost za njegovo izručenje Srbiji, iako je hrvatsko pravosuđe još u septembru prošle godine utvrdilo da su ispunjeni zakonski uslovi za njegovu ekstradiciju Beogradu.\nDron sa albanskom zastavom iznad terena na utakmici Srbija-Albanija (14. oktobar 2014)\nMorina je zbog toga iz Hrvatske prebačen u pritvor u Italiji, gde, prema pisanju albanskih medija, ima boravište.\nSrbija traži Morinu zbog krivičnog dela izazivanje verske, rasne i nacionalne mržnje, jer je na utakmici reprezentacija Srbije i Albanije u Beogradu 2014. godine pustio dron sa zastavom „Velike Albanije“.\nU detaljnom obrazloženju svoje pravosnažne odluke, Vrhovni sud Hrvatske je naveo da nema objektivnih okolnosti koje bi ukazivale da nisu ispunjeni uslovi za izručenje.\n„U konkretnom slučaju, iz svih okolnosti ne može se opravdano pretpostaviti da će izručenik u Republici Srbiji samo zbog toga što je Albanac i zbog svojih političkih uverenja biti diskriminisan tokom suđenja, odnosno da će mu zbog toga položaj biti otežan“, navodi se u odluci.


RUSIJA – EVROPSKA UNIJA: Sumnjivo prijateljstvo\nRUSIJA – EVROPSKA UNIJA: Sumnjivo prijateljstvo\nZajednička politička deklaracija o partnerstvu i saradnji koju su pre 20 godina potpisali Ruska Federacija i Evropska unija za svoje vreme je bila vrlo značajna. Taj dokument je postavio bazu za dalji razvoj odnosa između Moskve i Brisela po najbitnijim pitanjima opšteevropske bezbednosti, saradnje i razvoja. Sledeće, 1994.godine, strane su potpisale i Sporazum o partnerstvu i saradnji. Međutim – novi dokument, koji je trebalo da Rusiju i EU napravi strateškim partnerima, ni do danas nije potpisan.\nAutori Sporazuma o partnerstvu i saradnji kao da su predvideli komplikacije koje su se nalazile pred njima, a koje su se ticale uzajamnih odnosa između potpisnica. One su u Sporazum unele i mehanizam godišnjeg automatskog produženja ukoliko se ne potpiše nov dokument. Zahvaljujući tome, u odnosima Moskve i Brisela i danas važi pravna baza, mada je važnost dokumenta prestala još 2007.godine.\nSvih poslednjih godina učesnice pregovora izjavljuju da je neophodno da se između Rusije i Evropske unije zaključi sveobuhvatan Bazni ugovor o strateškom partnerstvu. Međutim, isto tako redovno, svaki sledeći samit Rusija- EU na inicijativu briselske strane ponovo i ponovo odlaže rešavanje tog zadatka.\nIz izjava lidera Evropske unije je očigledno da su svi oni dušom i srcem za novi ugovor i za novi nivo saradnje. Još 2001.godine tadašnji predsednik Evropske komisije Romano Prodi je na samitu Evropska unija – Rusija predložio da se formira Zajednički evropski ekonomski prostor u kome će učestvovati i članice Evropske unije i Rusija. Pretpostavljalo se da će osnova za taj posao biti formiranje zone slobodne trgovine, takođe između Evropske unije i Rusije. Takav predlog je figurirao još u Sporazumu o partnerstvu i saradnji, potpisanom 1994.godine, međutim, još uvek strane nisu uspele ne samo da formiraju zonu slobodne trgovine, već ni Zajednički evropski ekonomski prostor.\nI po drugom vrlo bitnom pitanju odnosa Moskve i Brisela zapaža se da su se strane našle u istovetnom ćorsokaku – to je bezvizni režim za ruske državljane. Savet EU je na svom zasedanju još u septembru 2002.godine postavio pitanje o mogućnosti da se sa Rusijom ustanove bezvizni donosi kao „dugoročna perspektiva“. A sledeće, 2003.godine već pomenuti Romano Prodi je zvanično izjavio da postojeći sistem viza za ulazak ruskih državljana u zemlje Evropske unije može da se ukine „u sledećih pet godina“.\nOd tada su pravo na bezvizni ulazak u Evropsku uniju dobili čak i državljani nemirnih balkanskih zemalja, uključujući i stanovnike Albanije, Bosne i Hercegovine, Makedonije i Srbije, koju je Brisel žestoko pritisnuo. A za Ruse, kao i do sada, u punoj meri važe svi propisi viznog režima. Stalni predstavnik Rusije pri Evropskom savezu Vladimir Čižov smatra da po tom pitanju „postaje nekako nekulturno da se razgovara o dugoročnoj perspektivi“.\nJoš je značajnije, ipak to, što je navedena izjava ruskog diplomate data krajem 2010.godine. Očigledno je da ni od tada situacija nije postala ni malo „kulturnija“.\nŠta više, upravo su se poslednjih godina odnosi između Rusije i Evropske unije komplikovali i u političkoj sferi, i u sferi ekonomije. Postupci Brisela su usmereni ne toliko na proširenje partnerstva sa Rusijom, koliko na njeno „istiskivanje“ iz Evrope, tako što se na njenim granicama postavljaju kordoni – otstojnici. Uloga takvog otstojnika je dodeljena republikama bivšeg SSSR-a koji su zajedno u programu „Istočno partnerstvo“, a najviše – Ukrajini. Kako su pokazali događaji u vezi sa oktobarskim samitom ovog programa u Viljnusu, Brisel je sve snage usmerio na to da se Kijev po svaku cenu natera da potpiše Sporazum o pridruživanju Evropskoj uniji i formiranju zone slobodne trgovine sa njom, ni malo se pri tom ne obazirući na finansijsko-ekonomske troškove ukrajinske ekonomije koja je tesno povezane sa ruskom, a koji iznose mnogo milijardi.\nO tome, da Evropska unija prema Ukrajini i ostalim zemljama Istočne Evrope realizuje u suštini podrivačku politiku, dokazuju eksperti onih zemalja koji su već na sebi osetili scenarije i mehanizme „revolucija u boji“. Tako Ibrahim Karakgjul, komentator u turski novinama Yeni Safak, pravi providnu analogiju: „Tahrir, Taksim, Kijev“ – misleći konkretno na antivladine proteste koji su pre pisanja njegovog teksta održani na centralnom istambulskom trgu Taksim. „Zbog odbijanja rukovodstva Ukrajine da potpiše sporazum sa EU evropski krugovi su izveli na ulicu mase. Pozicija kancelara SRN Angele Merkel dok su trajali događaji na Taksimu i njene izjave u vezi sa situacijom u Ukrajini su identične. Tamo je Nemačka, postoji i Francuska, a i ostale evropske zemlje. One su te koje odlučuju koliko će još da postoji vlast u Ukrajini, one su te koje prete, one i kažnjavaju“ – podvlači turski ekspert. Oni koji daju takve izjave „ignorišući demokratske principe, uz pomoć ulice pokušavaju da svrgnu vladu, čak i da promene režim. Iza njih je bila Evropa. Mobilizacija ulice je vršena preko predstavnika nevladinih i obaveštajnih organizacija. Oni su grubo iskoristili sve slabosti koje postoje u Turskoj. Odvratna bahatost je bila neviđena“ – podvlači Ibrahim Karagjul. Čak i kada bi se preko tradicionalnog i potpuno shvatljivog skepticizma turske strane prema EU i ostalim zapadnim institucijama pokušalo pravdanje – ovakve paralele sa onim što se danas dešava oko Ukrajine izgledaju vrlo obrazloženo.\nJasno je da je u takvim uslovima teško da može da se govori o prioritetu u razvoju odnosa EU i Rusije u ekonomskoj oblasti.\nIsti je odnos Rusije i Evropske unije i kada se radi o pitanjima saradnje u energetici. Ceo niz članica EU zavisi od isporuka ruskog gasa, bilo sa polovinom potrebnih količina, bilo stoprocentno. Evo podataka Evropske komisije o tome koliko ruski gas učestvuje u strukturi nacionalne potrošnje članica EU: Estonija, Finska, Latvija, Litvanija – 100%, Slovačka – 98%, Bugarska – 92%, Češka – 78%, Grčka – 76%, Mađarska – 60%, Slovenija – 52%, Austrija – 49%, Poljska – 48%, Nemačka – 36%,Italija – 27%, Rumunija – 27%, Francuska – 14%, Belgija – 5%. Ukupnu zavisnost Evropske unije od isporuka ruskog gasa Brisel procenjuje na 39%. Osim toga, Evropska unija od Rusije kupuje oko 33% nafte.\nMeđutim, umesto da ovakva saradnja raste, da se ukidaju postojeće barijere, da se ruski projekti kakav je gasovod „Južni tok“ podržavaju, Evropska komisija zahteva nešto potpuno suprotno, a odnosi se na prilaženje Rusije takozvanom „Trećem energetskom paketu“. Taj energetski paket faktički predviđa odbijanje od učestvovanja ruske strane u projektima dostave i raspodele ruskog gasa zemljama EU, on deli infrastrukturu eksploatacije i transporta energenata i tako faktički podriva postojeće mehanizme za zajedničko delovanje u energetici. Razvoju odnosa Rusije i Evropske unije u sferi energetike ne doprinose ni provere koje je inicirala 2012.g. Evropska komisija, a koje se odnose na pretpostavku da je ruska kompanija „Gazprom“ kršila propise o konkurentnosti u poslovanju.\nTačno pred dvadesetu godišnjicu protivurečnog „partnerstva“ Rusije i EU, sa simptomatičnom izjavom je izašao Taner Juldiz, ministar energetike i prirodnih resursa Turske, zemlje koja i sama s EU ima prilično složene odnose. Prema njegovim podacima, potrebe Evropske unije u prirodnom gasu iznose 500 – 525 milijardi kubnih metara godišnje, pri čemu samo u Norveškoj postoji eksploatacija gasa u većim količinama, a to je zemlja koja nije članica Evropske unije. Baš zato je, po rečima ministra, „ruski projekat“ „Južni tok“ važan za Evropu sa gledišta pouzdanosti isporučivanja gasa“. „Mi smatramo da je u redu da se na tom planu ruskoj strani olakša posao“ – podvukao je Taner Jildiz. Na žalost – rukovodstvo Evropske unije u sebi za sada očigledno ne poseduje takav zdrav smisao.\nUsput, nedavno je zvanična statistička agencija Evropske unije Eurostatobnarodovala svoje podatke o dinamici promene cena gasa u Evropi. Iz njih proizilazi da su cene gasa u zemljama EU porasle za 10,3%,i da takva tendencija ima sve šanse da se ne menja ni sledećih godina. Znači – zadatak zadovoljavanja rastućih potreba Evropske unije u energentima postaje sve očigledniji , što objektivno ukazuje na činjenicu da zajedničko delovanje Evropske unije i Rusije postaje neizbežno.


Kataloniji preti "brutalno" siromaštvo ako se otcepi\nKataloniji preti „brutalno“ siromaštvo ako se otcepi\nI. Đ. 18. septembra 2017. 18:58\nKatalonija će doživeti „brutalno“ osiromašenje ukoliko se odvoji od Španije, uz dubok pad njene ekonomske proizvodnje, izjavio je danas španski ministar ekonomije Luis de Gindos uoči spornog referenduma o nezavisnosti tog regiona.\n„Došlo bi do brutalnog opšteg osiromašenja društva. Bruto domaći proizvod (BDP) bi mogao da padne između 25 i 30 procenata, a nezaposlenost da se duplira“, rekao je de Gindos u intervjuu za radio Kope, prenosi agencija Frans pres.\nNezavisna Katalonija bi se, kako je dodao, našla izvan evrozone, tako da bi na 75 odsto katalonskih proizvoda bile primenjene carine, banke bi morale da se presele, a region bi morao da uspostavi vlastitu valutu.\n„Nezavisnost Katalonije bi bila apsolutno iracionalna sa ekonomskog stanovišta“, ocenio je ministar.\nKatalonija, koja predstavlja jednu petinu španske privrede i približno je veličine kao Belgija, zakazala je referendum o nezavisnosti za 1. oktobar, koji su madridski i španski sudovi proglasili nezakonitim.\nZastrašujući podaci o siromaštvu u Srbiji (video)\nVaše ime i prezime otkriva da li ste rođeni za bogatstvo ili…\nBoreljov filter za stav EU prema Kosovu (video)\nOtkriveno koja je najsiromašnija država u Evropi\nZakazivanje referenduma nije imalo uticaja na ekonomiju, jer finansijska tržišta ne misle da je nezavisnost Katalonaca „ni minimalno održiv i prihvatljiv scenario“, rekao je de Gindos.\nKatalonska regionalna vlada koja se zalaže za otcepljenje, tvrdi da će nezavisna Katalonija moći da odlučuje o sopstvenoj fiskalnoj politici i investicijama, što će povećati njihov BDP.\nRegionalne vlasti trvde da Katalonija trenutno plaća milijarde evra više poreza Madridu svake godine nego što dobija nazad kroz investicije i usluge, i da će se to okončati ukoliko se region odvoji od Španije.\nKatalonska vlada procenjuje da Madridu plaća 16 milijardi evra (19 milijardi dolara) više nego što dobija za uzvrat, ili oko 8,0 odsto regionalnog BDP-a.\nPrema centralnoj vladi Španije, koja koristi drugačiju računicu, taj iznos se kreće oko 10 milijardi evra, ili 5,0 odsto ekonomske proizvodnje Katalonije.\nU Kataloniji živi oko 7,5 miliona ljudi, stopa nezaposlenosti je u drugom kvartalu iznosila 13,2 odsto, što je niže od stope na nivou cele Španije od 17,2 odsto, navodi Frans pres.\nFarma lešnika na 50 ha, pomoć iz IPARD programa\nEr Srbija: Promotivna akcija „Uleti u proleće“\nVijetnam oslobađa firme plaćanja kamate na kredite\nNagrade „Planeta Biznis“ dobili Filpović, Zoja…


Model treninga 3R\nPrvo moramo objasniti samo značenje 3R modela trenažne jedinice koji čini specifične aciklične kretnje kao i uslove prostora u kome se obavljaju one same (afinitet samog vežbača).\nRekreacija, relaksacija, rehabilitacija je osnova modela kojom zadovoljavamo i rešavamo sve zadatke fizičke vežbe u funkciji zdravlja.\nAko napomenemo da sa globalizacijom, automatizacijom čovek se sve manje kreće (hipokinezija), obavlja sve više sedentarnih radnih aktivnosti a želi da učini nešto za pobiljšanje zdravlja u opšte, ta fizička aktivnost mora da ima sve elemente 3R modela treninga.\nRazličita radne aktivnosti zahtevaju i relaksiranje i povećanje poprečnog preseka (ječanje) različitih mišićnih grupa na telu npr. stomatolozi,radnici u fabrikama i svi drugi koji svoj posao obavljaju stojeći ,najopterećenije mišićne grupe su im kaudalnog dela tela i iste bi trebalo tretirati na samom treningu.\nPrimena 3R modela je prisutna u vrhunskom sportu u fazi prividnog obaranja sportske forme kada se koriste metode rasterećenja i promene u smislu odlaska u prirodu, na bazen, neku kulturnu manifestaciju različitu aktivnost od osnovne da bi se rasteretio kandidat psihološki i akumulirao energiju za naredni period.\nU FITNES KLUBU FEELLIFE posebno mesto zauzima 3R model treninga, i prikazaćemo Vam jedan primer treninga u zatvorenom prostoru:\n-nakon odrađenih produženih vežbi oblikovanja (zagrevanja, podizanja radnih aktivnosti na viši nivo) koje traju od 7 do 10. min (kod naprednijih vežbača rade se stojeći na polulopti- nestabilna podloga na kojoj kandidat stoji)\n-za aerobni rad koristimo trambolinu, izvanrednu PRECOR-ovu spravu AMT koja simulira slobodnim (željenim) pokretima nogu više sprava, eliptik, steper, simulacija umerenog trčanja kao i veoma intenzivnog trčanja sa upotrebom dugih koraka i to bez da između menjate trenažer i pravite pauze sve je tako sjajno sliveno u jedan pokret\n-razgibavanje i povećanje pokretljivosti zglobova koji su najopterećeniji radnim aktivnostima uz pomoć gumenih ekspandera i rekvizita\n-vežbe snage za jačanje raznih grupa mišića su nespecifične sa upotrebom različitih rekvizita kao što su: vijača, palica, švedska lopta, medicinska lopta, razni gumeni rekviziti, obruči.... još moramo dodati da se za naprezanje koristi slobodno opterećenje uz pomoć TECHNO GYM-ovog metoda ,još jedno „R“ radijant.\n-svaki od gore navedenih rekvizita se koristi i prilikom rastezanja aktuelno naprezanih mišićnih grupa, i vreme rastezanja je duže od standardnog(5.min), svaka naprezana mišićna grupa na datom treningu se rasteže u više smerova i pravaca.\n-poslednji deo je rezervisan za opuštanje i relaksaciju čitavog tela, kiseonik(O2) uz pomoć maske ili nosne cevčice kandidat u relaksirajućim položajima tela udiše (moramo napomenuti da u ozonu ima oko 20 do 40 % O2) i nadoknađuje hemoglobin koji je glavni prenosioc O2 kroz organizam.\nPredstavljen je jedan trening u zatvorenom prostoru ,postoje još na otvorenom u šumi (s obzirom da FITNES KLUB FEEL LIFE okružuju (PLUĆA BEOGRADA) tri najveće šume (Košutnjačka, Topčiderska, Miljakovačka) i to je jedan od najlepših treninga organizovanih na čistom vazduhu, kao i bazenu....\nKada se sve ovo zadovolji u jednoj trenažnoj jedinici kažemo da je to pravi 3R model treninga, i najpotrebniji je danas za rekreaciju,relaksaciju i rehabilitaciju tela u celini.


Šarančić i saradnici oslobođeni optužbi za zloupotrebe u Železnici | Insajder\nBivši direktor Železnica Srbije Milanko Šarančić danas je u ponovoljenom postupku pred Specijalnim sudom oslobođen optužbi da je zlopotrebnom službenog položaja oštetio to javno preduzeće sa saradnicima za oko 900.000 evra.\nDanašnjom presudom oslobođeni su i bivši pomoćnici direktora za vuču i vozna sredstva ŽTP Beograd Zorana Milićević, zastupnik preduzeća "Ko-rejl" iz Londona Milorad Čelebić i bivši pomoćnik direktora sektora za vuču i tehničku dokumentaciju Dragoslav Pejčić.\nŠarančić i ostali su optuženi da su ugovorili nabavku šest dizel električnih lokomotiva od slovenačkih železnica i 10 dizel motornih vozila od švedske kompanije "Veden Reil" i prilikom te nabavke oštetili Železnice Srbije za oko 908.000 evra.\nPo optužnici, oni su spornu nabavku obavili preko posredničkih firmi, čime su značajno uvećali cenu lokomotiva od ponudjene cene direktnog ponuđača.\nSudsko veće ocenilo je da nije bilo dovoljno dokaza da se potvrde navodi optužnice, te da su "optuženi postupali u okviru svojih službenih ovlašćenja".\nŠarančić je sve vreme negirao optužbe, navodeći da je proces protiv njega politički.\nŠarančić je u prethodnom postupku 2013. godine osudjen na pet godina zatvora, ali je Apelacioni sud 2015. godine tu presudu ukinuo i naložio da se suđenje ponovi.\nTada su Milićević i Čelebić osuđeni na četiri godine zatvora, dok je Pejčić bio oslobođen.


Navijači Sarajeva od čelnika kluba traže odgovore na brojna pitanja | Krupljani.BA\nUdruženje navijača FK Sarajevo poslalo je dopis generalnoj direktorici kluba Sabrini Buljubašić i svim članovima Upravnog odbora zbog katastrofalnih igara i rezultata Bordo tima u proljetnom dijelu sezone.\nUdruženje navijača FK Sarajevo uradilo je detaljnu analizu “sportskog segmenta kluba”, a dopis je upućen 28. aprila.\nNavijači Sarajeva od direktorice i članova Upravnog odbora zatražili su odgovore na pet pitanja.\nIzmeđu ostalog, zanima ih zašto FK Sarajevo ima potrebu za postojanjem Upravnog odbora, kada je “notorna činjenica da se odluke donose na Skupštini” i da se za izvršavanje odluke zadužuje generalni i/ili sportski direktor. Navijači su pitali i koja je uloga Upravnog odbora i zašto on egzistira bez konkretnih ovlaštenja.\nU dopisu dalje pitaju da li je ikada urađenja sistematizacija radnih mjesta u klubu i da li je ona dostupna za uvid članstvu, kao i da li je ikada izvršena revizija uposlenika u klubu. Također, pitaju da li postoji strateški plan razvoja kluba i da li je na sznazi pravilnik ili drugi interni akt o nagrađivanju/kažnjavanju uposlenika i profesionalnih fudbalera.\nUpozorili su navijači Sarajeva da nije realno očekivati da svi igrači “dišu kao jedan” i da je nedopustivo da se propusti, čak i pokušaj pravljenja tabora među igračima.\n– Pojedini igrači, ohrabreni “prijateljskim” vezama sa pojedincima ponašaju se nesportski i to prolazi bez sankcija – piše u dopisu.\nNavijači Sarajeva smatraju da je moralna dužnost adresiranih i trenera Vinka Marinovića da podnesu ostavke, ukoliko Sarajevo ne bude prvak ove sezone.\n– U slučaju eventualnog neuspjeha naglašavamo da bi bilo kakvo pozivanje na sudijske krađe, koliko god očigledne i štetne po nas bile, neće biti opravdanje za izgubljenu prednost od 13 bodova koliko smo imali naspram trenutnog glavnog konkurenta na početku ove sezone – poručeno je.


PU poziva frilensere na kontolne razgovore o uplatama iz inostranstva, navodi Udruženje radnika na internetu\n„Očigledno ne nameravaju da obustave postupke i u narednom periodu možemo očekivati još prijava.”\nŠestoro frilensera je dobilo poziv da se javi Poreskoj upravi „radi učešća u postupku kontrole prihoda fizičkih lica u predmetu obračuna poreza i doprinosa po osnovu uplata iz inostranstva”. To je samo početak kontrole, kažu u Udruženju radnika na internetu, kojima su se ove kolege javile tokom jučerašnjeg dana.\n„Prema našim saznanjima, Poreska uprava je oko 15. oktobra zahtevala od banaka u Srbiji da joj do kraja oktobra dostave izveštaje o svim transakcijama na deviznim računima fizičkih lica. Izveštaj obuhvata period od januara 2016. do oktobra 2020. godine i odnosi se na transakcije u kojima je jedan od učesnika iz zemalja sa liste jurisdikcija sa preferencijalnim poreskim sistemom. Drugim rečima, ukoliko ste od 2016. do oktobra 2020. primali ili vršili uplate sa, odnosno na račun otvoren u banci koja posluje u nekoj od zemalja sa liste, detalji ovih transakcija se nalaze u izveštaju”, navode u Udruženju.\nNa osnovu tih izveštaja su frilenseri navodno pozivani na razgovor, ali detalji još nisu poznati, jer u pomenutim slučajevima Poreska uprava tek treba da obračuna poreze, doprinose i kamatu. Pomenuti frilenseri su prihodovali kroz izradu video-igara, obradu fotografija i videa, kao i digitalni marketing. Oni žive u različitim mestima, imaju račune u različitim bankama, a razlikuju im se i zarade, od manje od 1.000 evra na mesečnom nivou, do 3.000.\n„Iz svega navedenog, sa sigurnošću možemo da zaključimo da Poreska uprava i Ministarstvo finansija u ovom trenutku očigledno ne nameravaju da obustave postupke i da u narednom periodu možemo očekivati još prijava. Ovo je ujedno i pokušaj zastrašivanja na osnovu pojedinih slučajeva. Treba naglasiti da se nekoliko osoba koje su se sada javile registrovalo 2020. godine ili kao d.o.o. ili kao preduzetnik. Uvođenje u zakonske tokove nije garancija da neko neće biti predmet kontrole Poreske uprave”, naglašavaju u Udruženju.\nPodsetimo, Udruženje radnika na internetu je prošlog utorka podnelo svoje zahteve Poreskoj upravi, Ministarstvu finansija i Vladi, ali do danas nisu dobili odgovor. Jedan od osnovnih zahteva jeste zaustavljanje svih poreskih postupaka protiv frilensera dok se ne reši njihov pravni status. Startit Dnevnik je o ovom slučaju pisao i Poreskoj upravi.


Jevtić: Da Tači pređe sa reči na dela\nMinistar za zajednice i povratak Dalibor Jevtić izjavio je da je dobro čuti od novog kosovskog predsednika Hašima Tačija da dijalog sa Beogradom nema alternativu.\nOn je dodao da je ono što Srbi očekuju jeste da se sa reči pređe na dela.\n"Dobro je čuti da dijalog nema alterantivu, jer bez njega nema rešavanja problema i pomirenja. Želimo da vidimo da se sa reči pređe na dela. U Briselu su postignuti određeni sporazumi i mi želimo da vidimo implementaciju, pre svega sporazuma o Zajednici srpskih opština", rekao je Jevtić za RTS.\nKako kaže, Srbi to žele da vide od Tačija, ali i od ostalih predstavnika kosovskih institucija.\nBudući da predsednički mandat nema prevelike nadležnosti, i da li treba očekivati da Tači mogao bilo šta promeniti, Jeftić je kazao da ne treba ignorisati činjenicu da su Albanci najveći broj glasova dali Tačiju i da on ipak ima težinu, bez obzira što nema ovlašćenja kao premijer.\n"Očekujemo da se sa te pozicije učini više kako bi se implementiralo ono što je dogovoreno", rekao je Jeftić.\nDodao je da je Srbima sa Kosova potrebna jaka srpska vlada, jer samo takva vlada može da se izbori sa predstojećim izazovima.\n"Politika koja je politika bežanja u stranu od problema nije pomogla, jedino je kada je predsednik vlade postao Aleksandar Vučić i kada je sa direktorom Kancelarije za Kosovo i Metohiju Markom Đurićem seo za sto krenulo da se nešto rešava ka boljem", rekao je Jevtić, dodajući da očekuje i da Srbi na Kosovu budu ujedinjeniji.\nPovodom brojnih napada na Srbe na Kosovu i Metohiji, među kojima je poslednji paljenje šume u selu Crkolez, Jeftić je kazao da je to još jedan dokaz da kod Albanaca Srbi još uvek nisu dobrodošli, a da kosovske institucije moraju da učine više da te ljude zaštite.\n30.10.2020 Milan Vasić predstavio muzički spot snimljen na Kosovu (339)


DJB: Petooktobraske stranke i lideri da siđu sa političke scene\n24.02.2017. 14:36 > 16:56\nSaša Radulović, lider Pokreta Dosta je bilo (DJB), založio se za istovremeno održavanje predsedničkih i parlamentarnih izbora, i ponudio plan u 20 tačaka, odnosno "pobedničku strategiju" za izbore, čiji deo, kako ističe, ne mogu biti istrošene petooktobarske stranke i njihovi lideri.\n"Dragan Šutanovac, Boris Tadić, Čedomir Jovanović, Nenad Čanak i "cela prateća garnitura petooktobarskih političara nisu deo rešenja", ističe Radulović u saopštenju i poziva ih da siđu sa političke scene.\n- Oni su deo problema, a svako njihovo učešće na predstojećim izborima, bilo javnim nastupima i govorima na predizbornim skupovima, bilo kao deo liste za izlazak na parlamentarne izbore vodi ka sigurnom gubitku izbora - navodi se u saopštenju Dosta je bilo i ocenjuje da građani ne žele da glasaju za te političare, ne žele čak ni da učestvuju na izborima na kojima oni predstavljaju demokratske partije.\nPolitičari koji su u tim partijama od 90-tih moraju da siđu sa političke scene i omoguće društvu da "prodiše", smatra Radulović.\nOn je ponovo pozvao na dogovor o jednom kandidatu opozicije na predsedničkim izborima, te ujedinjavanje i zajednički nastup novih političkih opozicionih snaga, te precizira: D jB je lider centra, Vuk Jeremić novi lider desnog centra, a Saša Janković - levog centra.\nDJB navodi da premijer Aleksandar Vučić treba da da ostavku i raspiše vanredne parlamentarne izbore.\nLDP: Radulović je politički diletant\n"Predsednik Pokreta Dosta je bilo Saša Radulović je politički diletant koji na svaki mogući način sprečava dogovor opozicionih partija", ocenila je danas LDP.\nČlan Predsedništva te stranke Đorđo Žujović ocenio je u saopštenju da Radulović, od trenutka kada je izašao iz vlade, svojim postupcima opstruira bilo kakvu šansu da se napravi alternativa vlasti Srpske napredne stranke i njihovih koalicionih partnera.\nŽujović navodi da Radulović poziva određene političke partije da nestanu iz političkog života, ne razumevajući da u demokratiji mogu da postoje i drugačija mišljenja, a da to ne bude rezultat nekih pogrešnih motiva koje stoje iza toga.\nNavodeći da LDP ima svoju politiku, načela i stavove, Žujović kaže da će ta stranka na izborima kandidovati politiku koja je alternativu onome što radi Vučić, ali da nikada neće pristati da zbog jeftinih poena učestvuje u Radulovićem cirkusu.


Objavio Urednik Portala u 18. marta 2019.\nRukometaši „Crvenke“ su u 15. kolu prvenstva u Super B ligi na gostovanju u Kaću izgubili od „Jugovića“ sa 23:20, poluvreme 13:10. Kaćani su poveli sa 3:0 i tu prednost su uspeli da sačuvaju do kraja susreta. Treba reći i podatak da je „Crvenka“ igrala bez beka Egića, te da je najefikasniji u redovima „Crvenke“ bio Bošković koji je postigao 10 golova. „Crvenka“ je i dalje poslednja na tabeli sa 6 bodova, a u narednom kolu pred svojim navijačima dočekuje „Voždovac“.\nU 13. kolu prvenstva u Prvoj ligi rukometaši „Sivca“ su pred svojim navijačima pobedili „Novu Pazovu“ sa 38:23, poluvreme 20:16. Ovaj susret će biti upisan u istoriju sivačkog rukometa, kao prvi zvanični duel za bodove u novosagrađenoj hali u Sivcu. Najefikasniji u očekivanoj pobedi sivačkih rukometaša bio je Marko Čabai koji je postigao 17 golova. „Sivac 69“ je prvi na tabeli sa svih 13 pobeda i 26 bodova, a u narednom kolu ide u goste „Inđiji“.\nFudbaleri „Hajduka“ su propustili lepu priliku da se još više učvrste na liderskoj poziciji u Srpskoj ligi grupa Vojvodina. Pratilac u borbi za prvo mesto „Kabel“ je u Novom Sadu izgubio, a Kuljani su u 19. kolu prvenstva na gostovanju u Bačkom Jarku sa ekipom „Mladosti“ igrali nerešeno 1:1. Gol koji je „Hajduku“ doneo bod postigao je Babić. Fudbaleri „Hajduka“ su vodeći na tabeli sa 42 osvojena boda, i utakmicom manje, a u narednom kolu pred svojim navijačima dočekuju „ČSK Pivaru“ iz Čelareva.\nFudbaleri „Crvenke“ su u 17. kolu prvenstva u Vojvođanskoj ligi grupa sever na gostovanju u Somboru izgubili od ekipe „Radnički 1912“ sa 6:1. Domaćin je vodeća ekipa u Vojvođanskoj ligi, i u susretu sa „Crvenkom“ opravdao je ulogu favorita. Crvenčani su trenutno deseti na tabeli sa 19 bodova, a u narednom kolu pred svojim navijačima dočekuju ekipu „Vrbasa“.\nSedamnaesto kolo prvenstva u Somborskoj područnoj ligi obeležila je pobeda fudbalera „Lipara“ na gostovanju u Tovariševu. Liparčani, koji su prvi prolećni susret izgubili službenim rezultatom, jer nisu prijavili skup, u Tovariševu su savladali domaćina, ekipu „Vojvodine“ sa 3:2. Do ovog kola drugoplasirani „Rusin“ je u Ruskom Krsturu igrao nerešeno 1:1 sa „Radničkim“ iz Ratkova, „Kula“ je na Gederu izgubila od „Slavije“ iz Pivnica sa 3:1, dok je „Polet“ u Sivcu sa „Tvrđavom“ iz Bača igrao nerešeno 1:1. Gol boda vredan za ekipu „Poleta“ postigao je Vukašinović. Nakon ovog kola „Rusin“ je treći na tabeli sa 31 osvojenim bodom, „Kula“ dvanaesta sa 20, „Lipar“ četrnaesti sa 13, a „Polet“ petnaesti sa 12 bodova. Naredno, osamnaesto kolo obeležiće opštinski derbi: u Liparu će se sastati „Lipar“ i „Rusin“ iz Ruskog Krstura, „Kula“ ide u goste „Borcu“ u Obrovac, a sivački „Polet“ će u Pivnice na megdan „Slaviji“.\nU drugom kolu plej auta u Futsal ligi Vojvodine, Klub malog fudbala „Hajduk“ je na gostovanju u Kačarevu izgubio od domaćina, ekipe „Kraljevićeva“ sa 8:3. Kuljani su bili ravnopravni u prvom poluvremenu, što potvrđuje i rezultat od 1:1, kojim je završen prvi deo igre. No, u drugom delu kao da je futsalerima „Hajduka“ ponestalo daha, pa je domaćin slavio ubedljivu pobedu. U trećem kolu plej auta u Futsal ligi Vojvodine koje je na programu narednog vikenda futsaleri „Hajduka“ su slobodni.\nKošarkaši „Hajduka“ su u 21. kolu prvenstva u Prvoj srpskoj ligi pred svojim navijačima u Kuli pobedili ekipu „Kris kros“ iz Pančeva sa 90:77, poluvreme 42:40. Nedostižnu razliku košarkaši „Hajduka“ su stekli u trećoj četvrtini koju su rešili u svoju korist sa 29:14, i potom su rutinskom igrom priveli susret kraju. Sa 11 pobeda i 10 poraza košarkaši „Hajduka“ su sedmi na tabeli, a u narednom kolu idu u goste ekipi „Omladinca“ u Nove Banovce.


ODVIKAVANJE OD PELENA - Dom zdravlja "Dr Boško Vrebalov" Zrenjanin\nHome » ODVIKAVANJE OD PELENA\nZa odvikavanje od pelena potrebno je da dete dostigne određenu zrelost koja je neophodna u procesu razvojanja kontrole mokraćne bešike i creva. Naravno, deca se razlikuju po svemu, pa i po ovom pitanju. Statistika kaže da deca uglavnom postaju zrela i sposobna da kontrolišu fiziološke potrebe između 18. i 24. meseca.\nBez obzira na to, psiholozi i pedijatri smatraju da ne treba na silu stavljati dete na nošu, jer se može stvoriti kontraefekat i odbojnost.\nUkoliko primetite bilo koji od ovih znakova vreme je da krenete sa odvikavanjem. Ipak, savetujemo vam da se naoružate i sa strpljenjem. Pojedinim mališanima treba svega nekoliko dana, a nekima čak i po nekoliko meseci da se odviknu od pelena.\nKao što postoje znaci da je dete spremno za nošu, tako postoje i oni da nije rado da se odvoji od pelena. Ukoliko primetite bilo od kojih znakova ostavite dete da obavlja nuždu u pelene, jer još uvek nije zrelo za odvikavanje.\nNe kupujte deci muzičke noše, jer će misliti da je to igračka a ne mesto za obavljanje male i velike nužde\nŠIROKO POVIJANJE DA ILI NE?\nPoslednjih godina roditelji sve češće pitaju treba li bebu široko povijati (pelena + dve tetra pelene) ili ne, pri čemu se pozivaju […]\nPrevious post PELENSKI OSIP\nNext post HEPATITIS A – BOLEST PRLJAVIH RUKU


Lactoflor Opti 6 kaps A30 - Idealno.rs\nPočetna / Lepota i zdravlje / Dodaci ishrani / Dodaci za zdravlje / imunitet / Lactoflor Opti 6 kaps A30\nPonuda prodavnice lilly.rs za proizvod Lactoflor Opti 6 kaps A30. Ispravnost cene i podataka proveri na internet stranici prodavnice.\nod 1.919,99 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Lactoflor Opti 6 kaps A30 i izberi najbolju. Dodaci za zdravlje / imunitet iz kategorije Dodaci ishrani je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Lactoflor Opti 6 kaps A30 i vidi da li ti odgovara ili pogledaj druge proizvode brenda 6. Opis i tehnički podaci proizvoda Lactoflor Opti 6 kaps A30 se mogu razlikovati od onih u internet prodavnici u kojoj obavljaš kupovinu. Lactoflor Opti 6 kaps A30 je dostupan u prodavnici lilly.rs po ceni, koja je navedena pored svakog prodavca u meniju "Prodavnice".\nGarantne uslove za Lactoflor Opti 6 kaps A30 proveri u prodavnici u kojoj nameravaš da obaviš kupovinu. Slika za Lactoflor Opti 6 kaps A30 je simbolična, zato se pre kupovine u prodavnici uveri da je proizvod isti.\nPRIRODNI PREPARAT ZA ZDRAVA CREVA I IZBALANSIRAN RAD PROBAVNOG TRAKTA.\nLactoflor Opti 6 je nova generacija višesojne probiotske kombinacije 6 sojeva, korisnih bakterija čije je dejstvo osnaženo prirodnim vlaknima inulinom iz cikorije (prebiotik), pomažu aktivnost korisnih bakterija u crevima i potpomažu procese varenja.


Od Parka prijateljstva do ničije zemlje: KAKO JE UNIŠTENA ŠUMA MIKULJA U SMEDEREVSKOJ PALANCI – Palanačke novine\nOd Parka prijateljstva do ničije zemlje: KAKO JE UNIŠTENA ŠUMA MIKULJA U SMEDEREVSKOJ PALANCI\nby Palanačke · 10 marta, 2017\nKompleks kuća evropskih država, u kojima svaka zemlja predstavlja svoje posebnosti i nacionalne simbole, smešten je u park-šumi Mikulja u Smederevskoj Palanci. Ovo „evroselo“, u središtu šume, koja se prostire na oko 118 hektara, mesto je za odmor i relaksaciju, ali i za kreativne radionice, đačke ekskurzije, letnje kampove za mlade, studentske konferencije… Svaka kuća ima dvadesetak ležajeva, a njihovi domaćini iz ambasada tih zemalja, svakodnevno goste posetioce iz zemlje i inostranstva. Osim evropskih, svoje kuće u Mikulji imaju i još neke države sveta.\nDanas, osam godina kasnije, od Parka evropskog prijateljstva ostao je samo plan detaljne regulacije i lepa zamisao, a šuma, u kojoj je trebalo da bude sagrađen, nekoliko godina unazad postala je izvorište ogreva i zarade mnogobrojnih meštana. Ilegalna, nekontrolisana seča, ogolila je brdo na kom je šuma smeštena, uništila „pluća grada“ i u pitanje dovela opstanak ovog kompleksa.\nMikulja, površine 118 hektara, udaljena je dva kilometra od centra Smederevske Palanke. Šuma je na nadmorskoj visini od 170 do 200 metara i u njoj preovladavaju cer, hrast, ali ima i četinara. Prema pomenutom prostornom planu, u pojedinim zonama je dozvoljena gradnja hotela, ugostiteljskih objekata, sportskih terena, dečjih odmarališta, stacionara, uz uslov da se ne naruši prirodni ambijent. Ambijent nije narušila izgradnja, jer ništa od pomenutih objekata nije napravljeno, već devastiranje šume.\nPosečena stabla, sveži panjevi i oni nešto stariji, obavijeni mahovinom, debla „umetrena“ za nošenje, sitno granje, putevi koji inače na tim mestima ne postoje – takvu je sliku zatekla naša ekipa prilikom posete Mikulje. Prema rečima meštanina koji živi u neposrednoj blizini, svakodnevno se odatle odvoze prikolice stabala. On je, sa sekiricom u ruci, došao po granje za potpalu, jer to ostaje iza drvoseča.\n– Ovo je posebno problematično u manje šumovitim opštinama, kakva je Smederevska Palanka. Reč je o vrlo ozbiljnoj površini i obnavljanje može biti veštačko – setvom ili sadnjom, ili prirodno – po urodu semena, a može trajati i nekoliko desetina godina. Ako je šuma degradirana i ako se ne može očekivati njena prirodna obnova, onda je jedini izbor prvi postupak, a on je skup i uvek neizvesniji od prirodnog – kaže Medarević.\nPodsetimo, Vlada Srbije je u februaru počela realizaciju projekta, vrednog 3,75 miliona USD, koji je usmeren ka dugoročnom poboljšanju stanja šuma i održivosti šumskih ekosistema u Srbiji, pa bi sredstva za obnovu ove šume mogla da budu pribavljena i iz tog fonda.\n– Tokom 2016. godine, u Policijskoj stanici Smederevska Palanka, podneto je 17 prijava zbog bespravne seče šume. Policija je postupala po svim podnetim prijavama, te su, nakon izlazaka na lice mesta i utvrđivanja činjeničnog stanja, o svemu obaveštavali nadležno tužilaštvo, radi utvrđivanja postojanja elemenata krivičnog dela. Nakon izveštavanja tužilaštva, policija dalje postupa po zahtevima i nalozima tužioca, u skladu sa Zakonom o krivičnom postupku – kaže Nikolić.\nNadležnost nad ovom šumom donedavno je imala Opština, preko Turističke organizacije. Kako nam je rečeno u lokalnoj samoupravi, do marta 2016. godine to je bio posao Javnog preduzeća Srbijašume, a prema rečima zamenice predsednika Opštine Milice Despotović, nadležnost je tada prebačena na Turističku organizaciju.\n– Kada smo došli na čelo opštine, shvatili smo da nemamo uslove za održavanje šume i predložili da se nadležnost ponovo prebaci na Srbijašume – kaže Despotović.\nKako je za portal eKapija rečeno u Ministarstvu poljoprivrede, Opština Smederevska Palanka trebalo je da gazdovanje šumama dodeli javnom komunalnom preduzeću koje ispunjava uslove u pogledu tehničke i kadrovske opremljenosti. To su i pokušali, 2008. godine, kada je osnovano je Javno preduzeće Turističko rekreativni centar Šuma Mikulja. Ipak, ono je u međuvremenu ugašeno.\nPrema navodima iz nadležnog ministarstva, Opštini je krajem januara 2016. naloženo da organizuje službu čuvanja šuma, radi njene zaštite, kao i da izradi planske dokumente gazdovanja šumama. Međutim, pošto ovo rešenje nije izvršeno, nadležna inspekcija je 17. februara 2017., nakon obilaska terena, protiv odgovornih lica preduzela zakonske mere i naložila Javnom preduzeću Srbijašume, odnosno Šumskom gazdinstvu Kragujevac, da čuva ovu šumu, dok Vlada ne odredi novog korisnika, što bi trebalo da bude dugoročno rešenje.\nU vreme pisanja ovog teksta, Šumsko gazdinstvo Kragujevac nije dobilo zvaničan zahtev o preuzimanju. Prema rečima Đura Gvozdića, direktora tog gazdinstva, procedura nalaže da nadležnost na njih treba da prenese Opština.\n– Pošto je reč o park-šumi, gazdovanje njom nije inače u nadležnosti javnog preduzeća, pa će samim tim ovo biti vrlo teško za nas. Očekujem da u narednih mesec dana dobijemo upravljanje Mikuljom, kako bismo mogli da pravimo sledeće korake. Za početak, moramo da odredimo čuvara, vidimo u kakvom je stanju šuma, šta sve treba da uradimo – kaže Gvozdić.\nKako nam je rečeno u resornom ministarstvu, s obzirom na to da dosadašnji korisnik nije gazdovao šumom u skladu sa zakonom, evidencija o nelegalno posečenoj šumi – ne postoji. Tako, procene o nanetoj šteti i dalje nema, a na to će verovatno morati da se sačeka još nekoliko meseci, dok Šumsko gazdinstvo Kragujevac ne uspostavi potpunu kontrolu i čuvanje ove šume. Pitanje je šta će do tada od ovog, nekada bogatog ekosistema, ostati.\nU šumi Mikulja nalazilo se i učeničko odmaralište. U dva njegova objekta 1999. godine doselile su se izbeglice sa Kosova i Metohije, a sada se na mestu na kom je trebalo da se nađu „ambasadorske kuće“ i Park evropskog prijateljstva, nalaze ruševine tih objekata.\nNext story Slike Dragana Bartule u Galeriji moderne umetnosti: BLAGORODNA DUHOVNA POVESNICA\nPrevious story Zlato za učenicu OŠ „Olga Milošević“ na školskom Prvenstvu Srbije u karateu


Bronzane devojke doputovale u Beograd\nObjavljeno 08 avgust 2017\nŽenska seniorska reprezentacija Srbije, osvajač bronzane medalje na XXV Svetskom Gran Priju 2017. u Nanđingu, doputovala je rano jutros preko Šangaja i Istanbula u Beograd. Bronzane devojke i stručni štab na aerodromu Nikola Tesla u Beogradu dočekali su Zoran Gajić, predsednik OSS, Ivan Miljković prvi potredsednik OSS i Ivan Knežević generalni direktor OSS.\nMilena Rašić i Tijana Bošković u idealnoj postavi Gran Prija 2017\nŽenska seniorska reprezentacija Srbije osvojila je treći put u istoriji bronzanu medalju na Gran Priju, a pored medalje odbojkašice Srbije su osvojile i dve pojedinačne nagrade. Birana je najbolja postava Finalnog turnira Gran Prija 2017 u Nanđingu, kao i najbolja igračica (MVP). Tijana Bošković proglašena je za najboljeg korektora takmičenja, a u najboljoj postavi je i kapiten Milena Rašić, drugi najbolji bloker takmičenja. Kao i prošle godine MVP finalnog turnira je Brazilka Natalija Zilio Pereira koja je i član najbolje postave na poziciji primača.\nKina protivnik Srbiji za treće mesto (nedelja, 09.00 TV Arena Sport1)\nŽenska seniorska reprezentacija Srbije igraće za treće mesto na Finalnom turniru XXV Gran Prija 2017, protiv domaćina, selekcije Kine, koja je u polufinalu pretrpela poraz od Italije 3:1 po setovima 25:18, 23:25, 22:25 i 25:27. Meč Kine i Srbije na programu je sutra, nedelja 6. avgust od 09.00 po srpskom vremenu, a zatim je na programu i meč za zlatno odličje između Brazila i Italije.\nBrazil u finalu, Srbija za treće mesto\nŽenska seniorska reprezentacija Srbije igraće za treće mesto na Finalnom turniru XXV Gran Prija 2017, pošto je danas u polufinalu pretrpela poraz od Brazila 1:3 po setovima 25:20, 23:25, 14:25 i 23:25 posle 110 minuta igre.\nPobeda Srbije za prvo mesto u grupi, u polufinalu sa Brazilom (subota, 09.00 TV Arena Sport 1)\nŽenska seniorska reprezentacija Srbije zabeležila je pobedu u poslednjem meču K grupe na Finalnom turniru XXV Gran Prija 2017, pa će kao prvoplasirana ekipa iz grupe sutra, subota 5. avgust, igrati polufinale od 09.00 časova po srpskom vremenu. Protivnik izabranicama selektora Zorana Terzića biće Brazili. Kao i do sada meč će direktno prenositi TV Arena Sport 1.


Vlada TK: Grant od 300.000 KM za 43 nova radna mjesta u proizvodnji\n29.07.2016. u 13:41 Broj citanja: 2872\nMinistar industrije, energetike i rudarstva Tuzlanskog kantona Srđan Mićanović potpisao je danas ugovore s predstavnicima kompanija koje su dobile novčana sredstva u skladu s Programom raspodjele sredstava s potrošačke "Intervencije javnim preduzećima i privrednim društvima".\nKantonalna vlada je izdvojila 300.000 KM nepovratnih, grant sredstava za devet kompanija koje su ispunile uvjete po javnom pozivu, s ciljem razvoja ovih kompanija i upošljavanja novih radnika, a kao efekt ovog programa očekuje se investicija od dva miliona KM.\nPrema riječima ministra industrije, energetike i rudarstva TK-a Srđana Mićanovića, devet odabranih kompanija će dobiti grant sredstva za kupovinu novih alata i opreme, kako bi povećali produktivnost u svojim privrednim društvima, a samim tim zaposlili nove radnike.\nOsim dva miliona novih investicija, u narednih pola godine očekuju se 43 nova radna mjesta u direktnoj proizvodnji, koja su ova privredna društva u direktnoj obavezi da zadrže narednih 12 mjeseci.\nPo javnom pozivu kompanije su morale priložiti investicioni program, obrazložiti u šta će uložiti sredstva, za nabavku koje opreme i alata, i koji je broj osoba koje će zaposliti, a koji si bili na evidenciji biroa za zapošljavanje, pojašnjava Mićanović.\nLafat Komerc jedna je od kompanija koja je ispunila uvjete za grant sredstva kantonalne vlade. Bavi se obradom metala, s primarnom proizvodnjom kamina i kotlova na pelet, a izvozi više od 60 posto ukupne proizvodnje.Po riječima Eldina Brkića, izvršnog direktora, ove kompanije zapošljava 300 radnika.\n– Ovo je značajan iskorak za našu firmu i mi ćemo osim zapošljavanja 10 radnika, unapređenjem proizvodnje i proizvoda postići veći kvalitet i biti konkurentijii kako na domaćem, tako i na tržištu zapadne Evrope – zaključuje Brkić.


Bajontek-Fajzer vakcina odobrena za trudnice i mlade › Made-in-Germany.rs\nPrema odluci Stručnog komiteta za imunizaciju, trudnice i mladi uzrasta 16 i 17 godina mogu da se vakcinišu Bajontek-Fajzerovom vakcinom protiv korona virusa, po preporuci nadležnog lekara i uz potpis onoga koji se vakciniše, a u skladu sa Zakonom o pravima pacijenata.\nIz komiteta poručuju da svi koji su primili jednu dozu Fajzerove vakcine treba da prime i drugu dozu iste vakcine kako bi zaokružili proces imunizaciju. Vakcina se daje intramuskularno u dve doze u razmaku od tri nedelje.\nStručni komitet za imunizaciju ističe da nema raspoloživih podataka o zamenljivosti Bajontek-Fajzerove vakcine drugim vakcinama protiv korona virusa u cilju završetka imunizacije, stoji u preporukama Stručnog komiteta, a prenosi B92.\nU skladu sa izmenjenim preporukama Stručnog komiteta, primena Fajzerove vakcine ne izaziva kontraindikacije u trudnoći, pa se njom trudnice mogu vakcinisati nakon prva tri meseca, takođe u konsultaciji sa nadležnim ginekologom i uz individualnu procenu koristi i rizika od vakcinacije.


Rusija predstavila svog novog lovca: Suhojev „Šah-mat“ /FOTO-VIDEO/ - Top Danas\nRusija predstavila svog novog lovca: Suhojev „Šah-mat“ /FOTO-VIDEO/\n20/07/2021 Top Danas Svijet, Zanimljivosti\nNa avio salonu „MAKS 2021“ predstavljen je novi ruski lovac „Šahmat“ (Checkmate), kojeg je proizvela kompanija Suhoj, a nova letelica proizvodiće se u dve varijante – kao dvosed, ali i kao bespilotna letelica\n.Kako se navodi, maksimalno borbeno opterećenje novog ruskog lovca sa jednim motorom iznosi 7.400 kilograma, a može da razvije brzinu od dva maha.\nNajnoviji ruski laki lovac pete generacije„Šah-mat“ (Checkmate) kompanije „Suhoj“ biće gotov u roku od četiri godine, izjavio je ministar industrije i trgovine Rusije Denis Manturov. Cena lovca će se kretati od 25 do 30 miliona dolara.\n„Glavni novitet koji bi trebalo da se pojavi u naredne četiri godine je novi lovac sa jednim motorom. Znate da odavno nismo proizvodili takvu letelicu i moramo se vratili u tu grupu zemalja koje danas prodaju sličnu tehniku na međunarodnom tržištu“, rekao je Manturov.\nPrema njegovim rečima, Rusija će se uglavnom fokusirati na međunarodne isporuke.„Naravno, računamo na to da će i naše Oružane snage nabaviti određenu količinu te tehnike“, dodao je ministar.\nKako je saopštio šef „Rosteha“ Sergej Čemezov, najnoviji ruski lovac koštaće od 25 do 30 miliona dolara.\n„Zašto smo uspeli da napravimo ovaj avion tako brzo? Koristili smo sve materijale od Su-57… I motor i avionska elektronika su kao kod Su-57“, dodao je šef ruske državne korporacije.Pritom, kako je objasnio, strane letelice poput francuske „Dassault Rafale“ i švedske „Saab Gripen“ koštaju od 60 do 90 miliona dolara.\nPrema rečima potpredsednika Vlade Rusije Jurija Borisova, potražnja za najnovijim ruskim lovcima „šah-mat“ procenjuje se već sada na oko 300 letelica, a potencijalni kupci su Indija, Vijetnam, afričke zemlje.\nKako je dodao, izvozni uspeh novog aviona zavisiće od brzine kojom se nađe na međunarodnom tržištu.„Nadamo se da je krajnji rok 2025-2026. godina“, potvrdio je vicepremijer.Novi lovac je premijerno predstavljen na Međunarodnom avio-kosmičkom salonu „MAKS-2021“.\nMeđunarodni avijaciono-kosmički sajam MAKS-21 obeležava ove godine 15. godišnjicu postojanja. Otvoren je u utorak, a trajaće do 25. jula u Žukovskom u Podmoskovlju.\n„Oni su potpuno jedinstveni u svojoj klasi, mogu da lete 1.500 kilometara potpuno naoružani, skraćeni su poletanje i sletanje, nose više od sedam tona tereta, što je za avione ove klase apsolutni rekord. “\n“Avion je višenamenski kao i sve platforme koje se razvijaju i proizvode“, rekao je Sljusar za „Zvezdu“.\nGeneralni direktor korporacije „Rosteh“ Sergej Čemezov je podsetio da lovac pripada petoj generaciji, kao i da može da nosi do pet raketa klase „vazduh-vazduh“ i druga sredstva za uništavanje. Unutrašnje pregrade za naoružanje su najvećeg kapaciteta u svojoj klasi.\n„Maksimalno borbeno opterećenje iznosi 7.400 kilograma, domet leta bez spoljnih rezervoara je 2.900 kilometara. To su veoma visoki pokazatelji za uslovno lake letelice sa jednim motorom“, istakao je šef „Rosteha“. Čemezov je objasnio zašto je letelica dobila baš ovaj naziv.\n„Filozofija projekta ogleda se u nazivu letelice: ‘ Checkmate’ u prevodu sa engleskog znači ‘šah i mat’. Koristeći šahovsku terminologiju LTS je laka ‘konjica’ – laka i sa velikim mogućnostima manevrisanja, a u stanju je da izvodi neočekivane poteze i da rešava ishod cele partije“, rekao je generalni direktor korporacije „Rosteh“ Sergej Čemezov, govoreći o nazivu leteliceKako je saopšteno tokom prezentacije „Rosteha“, lovac „Šah-mat“ će moći da nosi grupu bespilotnih letelica.\n„U bliskoj budućnosti avion će moći da izvodi grupne akcije sa pilotiranim i bespilotnim letelicama, objedinjenim u jedan sistem. Bespilotne letelice će moći da razmenjuju informacije, da munjevito reaguju na promenljivu borbenu situaciju, da se automatski raspoređuju i da rešavaju zadatke bilo kog stepena složenosti“, rekao je Čemezov.”\n“Prema njegovim rečima, „Šah-mat“ je borbeni sistem budućnosti , a na osnovu njega mogla bi biti napravljena udarna bespilotna letelica.On je takođe saopštio da će „Šah-mat“ moći da se bori protiv svih vrsta kopnenih, vazdušnih i morskih meta.\n„’Šah-mat’ će moći da koristi čitav spektar naoružanja i da se bori protiv svih vrsta vazdušnih, kopnenih, morskih meta i najnaprednijih sredstava PVO“, rekao je šef „Rosteha“.\nOn je dodao da je laki taktički avion „Šah-mat“ „avijacioni kompleks koji je optimalan za rešavanje većine aktuelnih zadataka, a uz minimalne finansijske troškove, uz relativno nisku cenu aviona i sata letenja ima veoma visoku borbenu efikasnost.\n„Poseduje radar sa aktivnom faznom antenskom rešetkom koja će omogućiti napadanje čak i u uslovima snažnih smetnji. “\n“Istovremeno, sistem za radio-elektronsko ometanje i odbranu omogućiće da avion izbegava sredstva za otkrivanje i uništavanje“, precizirao je generalni direktor korporacije.Potencijalni kupci aviona su zemlje Bliskog istoka, azijsko-pacifičkog regiona i Latinske Amerike, rekao je Čemezov.


Naslovna/Hronika/Oštetili osiguravajuću kuću za više od milion maraka\nAgencija za istrage i zaštitu BiH /Sipa/ podnijela je danas Tužilaštvu BiH izvještaj protiv pet fizičkih i jednog pravnog lica zbog sumnje da su počinili krivična djela u vezi sa pranjem novca, kojima su oštetili jednu osiguravajuću kuću u Republici Srpskoj za više od milion KM, kao i budžet Srpske za više od 100.000 KM.\nPostoje osnovi sumnje da je pravno lice počinilo krivično djelo odgovornost pravnog lica, a u vezi sa krivičnim djelom pranje novca, saopšteno je iz Sipe.\nPrijavljena lica su od 2014. do 2018. godine, postupajući kao pripadnici kriminalnog udruženja, oštetili jednu osiguravajuću kuću na području Republike Srpske za iznos veći od milion KM, kao i budžet Srpske za iznos veći od 100.000 KM kroz umanjenje poreske osnovice za obračun poreza na dobit.\nNa ovaj način, doveli su osiguravajuću kuću u rizik nesolventnosti i nelikvidnosti, odnosno ugroženosti akumuliranih sredstava za pokriće tekućih rezervi.\nTo su prikrili falsifikovanjem dokumenata o sudskoj registraciji za određeni broj pravnih lica, a koja stvarno nisu postojala i transakcijama kroz račune više banaka na području BiH, ističe se u saopštenju.\nBiH budžet krivično djelo Obračun pranje SIPA UN\nPjevač traži pomirenje, a pretučena ljubavnica otkriva još detalja nasilja


Prava: Katnić je opasan po Crnu Goru – Borba\nPrava: Katnić je opasan po Crnu Goru\nPrava Crna Gora saopštila je da je Specijalni državni tužilac, Milivoje Katnić, opasan po Crnu Goru.\n“Tužno, poražavajuće, neohrabrujuće, komično, tragično, a na momente i opasno – ovo su samo neke od riječi kojima bi se moglo opisati sinoćnje televizijsko gostovanje Specijalnog državnog tužioca Milivoja Katnića. Nažalost, u moru nepravilnih riječi, padeža i jezičkih konstrukcija – mnogo više plaše, ali i upozoravaju – nepravilna tumačenja prava, princip selektivne pravde, ali i očita nezajažljiva želja za skrivanjem porodice Đukanović od ruke pravde. Ne želeći da seirimo, likujemo ili slavodobitno izvrgavamo ruglu prvog čovjeka pravde u Crnoj Gori, ipak porazno konstatujemo da je gostovanje Milivoja Katnića u pomenutoj emisiji pokazalo svo bespuće, beznađe i sumornu realnost u našoj državi”, saopšteno je iz Prave.\nDodaju da, “premda nedostojan poređenja, nije zgoreg nakon Katnićevog medijskog istupa, sjetiti se oličenja pravde satkane u jednom čovjeku kakav je bio Đovani Falkone, kao potpunog opozita ovdašnjem glavnom tužiocu.”\n“Ako ne bude mućke i krađe Partizan neće skoro osvojiti ABA”


Početak predizborne kampanje Zelenih u Bogatiću\n31.03.2016 Početak predizborne kampanje Zelenih u Bogatiću\nPočetak predizborne kampanje Zelenih Bogatić\nPovodom Svetskog dana šuma i Svetskog dana voda, Zeleni Bogatića su danas 31.marta, obeležavajući ta dva dana, građanima Bogatića podelili 70 saksija cveća. Saksije su napravljene od plastičnih flaša i na taj način je skrenuta pažnju na mogućnost reciklaže i potrebe da se primarna separacija i sakupljanje otpada proširi na celu teritoriju Opštine Bogatić.\nVođenje računa o životnoj sredini, jedan je od osnovnih zadataka svakog čoveka, ali i lokalnih vlasti.\n„Lokalna samouprava u protekle četiri godine nije imala ni jednu akciju kada su šume u pitanju, ni jedno drvo nije zasađeno, dok su Zeleni kroz svoju akciju „Drvo je izvor života“, zasadili i podelili oko 500 sadnica raznovrsnih četinara i lišćara, a danas delimo i cveće. Već četiri godine koliko smo na političkoj sceni, apsolutno se ništa ne radi po pitanju kvaliteta vode, proširenja vodovodne mreže, pošumljavanja, vetrozaštitnih pojaseva i pošumljavanja nasipa“ izjavio je za Mačva Info Aleksandar Firaunović, predsednik Opštinskog odbora Zelenih u Bogatiću.\nNa lokalnim izborima Zeleni su na listi „Za pravednu Mačvu“ u čijoj koaliciji pored njih učestvuju i DS, SDS, LDP I ZZS.\nZeleni ističu da su upornim ukazivanjem na problem pijaće vode u nekoliko osnovnih škola doprineli bržem rešavanju tog problema. Kvalitet vode za konzumiranje koja se krije u nedrima Mačve postaje sve ugroženiji i to je jedan od problema na koje će Zeleni usmeriti svoje aktivnosti.\n„Prirodu ne optužuj, ona je svoje učinila, sada ti učini svoje“, poručuju Zeleni Bogatića.\nVi ste posetilac br: 14 243 022


Danas izbor Savjeta ministara BiH | Radio Trebinje\n16 децембра 2018, 8:05 AM\n31. марта 2015., 07:46\nSARAJEVO | Sjednica Predstavničkog vijeća Parlamentarne skupštine BiH zakazana je za 12:00 sati sa samo jednom tačkom dnevnog reda – potvrđivanje imenovanja članova Savjeta ministara BiH.\nOva informacija potvrđena je i u Predstavničkom vijeću Parlamentarne skupštine BiH.\nCijeli jučerašnji dan rukovodstvo Parlamenta bilo je u kontaktu sa Denisom Zvizdićem, predsjedavajućim Savjeta ministara BiH i prema informacijama, do početka sjednice svim članovima Parlamenta biće dostavljena dokumentacija o izvršenim provjerama SIPA za sve kandidate.\nInače, prema informacijama do kojih su došli sarajevski mediji, dokumentacija o izvršenim provjerama svih kandidata još juče se našla na stolu Gorana Zubca, direktora SIPA, te se samo očekuje da on potpiše dokumente kako bi oni bili dostavljeni u Parlament BiH.\nZa deset sati zakazana je i sjednica Komisije za izbor Savjeta ministara BiH koja bi prije sjednice Predstavničkog vijeća trebala pripremiti odluku o imenovanju ministara. Kako bi to mogla učiniti, takođe, mora raspolagati sa dokumentacijom o provedenim bezbjednosnim provjerama nad svim kandidatima za pozicije u Savjetu ministara.\nImenovanje Vlade FBiH čekalo je sjednicu Parlamenta BiH. Tako će najvjerovatnije danas biti i održana vanredna sjednica Predstavničkog vijeća Federalnog parlamenta kako bi se potvrdilo imenovanje Vlade FBiH.\nTo je potvrdio i Edin Mušić, predsjedavajući Predstavničkog vijeća Parlamenta Federacije BiH.\n„Sjednica Predstavničkog doma Parlamenta FBiH na kojoj će biti raspravljano o budžetu zakazana je za 14:00 sati. Ostavili smo mogućnost da u 12:00 sati bude sazvana sjednica na kojoj bi bila potvrđena Vlada FBiH“, rekao je Mušić.\nRanije je saopšteno da će, ukoliko se zakaže sjednica Predstavničkog vijeća BiH za utorak, a u vezi s imenovanjem Savjeta ministara BiH, te potpiše i dostavi prijedlog Odluke o imenovanju premijera, zamjenika premijera i ministara u Vladi Federacije BiH od strane predsjednika i potpredsjednika Federacije BiH, steći će se uslovi održavanja vanredne sjednice Predstavničkog vijeća Parlamenta Federacije BiH, na kojoj će se izvršiti potvrđivanje navedene odluke.\nUslov Demokratske fronte BiH i HDZ-a BiH bio je da se potvrđivanje Savjeta ministara BiH i Vlade FBiH desi istog dana i istog sata.


Nova, redizajnirana internet stranica Svetosavskog bala - Svetosavski bal\nKako bi se ostvarila još pozitivnija i dinamičnija komunikacija sa poštovaocima bečkog Svetosavskog bala i kako bi internet prezentacija u potpunosti opravdala postojanost manifestacije, bio je potreban redizajn postojeće stranice.\nPrva novina na internet stranici Svetosavskog bala je potpuno novi dizajn, koji omogućava preglednost i jednostavnu navigaciju i pronalaženje željenih sadržaja i informacija raspoređenih po preglednim rubrikama.\nPosebno mesto na stranici zauzima rubrika VESTI gde će se intezivno objavljivati aktuelne informacije o predstojećem balu koji će se održati 24. Januara 2019. godine. Vesti su značajne za naše goste, ali i za javnost u Srbiji i regionu, koja se interesuje za jednu od najprestižnijih kulturnih manifestacija u dijaspori.\nJoš jedna novina, u odnosu na staru internet stranicu je i „responsive design“ koji obezbeđuje automatsko prilagođavanje sajta svim posetiocima, bez obzira na to s kog uređaja je pozivaju. Od sada će, dakle i čitaoci koji posećuju svetosavskibal.wien preko svojih mobilnih uređaja i tableta nesmetano će moći da koriste sve sadržaje.\nNova stranica, zahvaljujući naprednim tehničkim rešenjima, podržava izveštavanje u svim navedenim formatima, pa će posetioci moći da biraju mnoštva različitih sadržaja i da budu bolje i kvalitetnije informisani o Svetosavskom balu.


Stanovnici sirijskog Idliba ustali protiv terorista: Protest razbijen, ranjeno 15 civila - Sputnjik Srbija\n09:03 22 Jun 2021\n22:23 08.03.2021 Preuzmite kraći link\n„U svetlu humanitarne krize na teritoriji koju kontrolišu Oružane snage Turske i dalje raste protestno raspoloženje lokalnog stanovništva protiv zločina ilegalnih oružanih formacija. U naselju Irhab provincije Idlib došlo je do sukoba meštana sa militantima koji su došli radi prinudnog regrutovanja u redove proturskih bandi“, rekao je Karpov.\nPrema njegovim rečima, militanti su u rejonu Šejh-Akil na zapadu naselja Bab razbili protest civila koji su zahtevali prekid okupacije, što je rezultiralo ranjavanjem 15 ljudi, a oko 10 je uhapšeno.\nViše od 500 ljudi na protestu protiv militanata u sirijskom Idlibu\nCentar je naveo da je u gradu Afrin provincije Alep održan miting na kojem je učestvovalo do 100 ljudi sa zahtevom da se meštanima vrate polja maslina koja su ranije zauzeli militanti proturskih banditskih formacija.\nMilitanti pripremaju inscenirani hemijski napad\nIstovremeno, kontraadmiral je upozorio da militanti planiraju da izvedu provokaciju u idlibskoj zoni deeskalacije kako bi okrivili sirijske vladine snage za korišćenje hemijskog oružja protiv civila.\n„U ruski Centar za pomirenje zaraćenih strana stigla je informacija da militanti terorističke grupe Hajat Tahrir el Šam pripremaju provokaciju sa insceniranim hemijskim napadom u zoni deeskalacije Idlib“, rekao je.\nKarpov je precizirao da teroristi planiraju da insceniraju hemijski napad u specijalno izgrađenom kampu u naselju Kbana uz uključivanje stanovnika provincije u svojstvu žrtava i povređenih. Kako je rekao, plan terorista je da optuže vladine snage Sirije za korišćenje hemijskog oružja protiv civila.\nhemijski napad, protest, teroristi, Idlib


Orban: Ne želim Evropu koju vodi Francuska njemačkim novcem – Borba\nOrban: Ne želim Evropu koju vodi Francuska njemačkim novcem\nMađarski premijer je rekao da prije svega Njemci treba da budu na oprezu, jer postoji francuski koncept koji u osnovi znači francusko vođstvo u Evropi plaćeno njemačkim novcem. On nije imenom pomenuo francuskog predsjednika Emanuela Makrona.\n“To je nešto što ja odbacujem. Mi ne želimo Evropsku uniju pod francuskim vođstvom. Evropljani treba da se slažu i treba sačekati evropske izbore prije donošenja važnih odluka”, koje se odnose na budžet ili imigraciju, rekao je on.\nMakron je početkom jula rekao da “prava granica u Evropi” dijeli “progresivne” od “nacionalista” i da će njihovo suprotstavljanje biti u centru evropskih izbora 2019. godine.\nĐurić: Nikakvo rješenje nije moguće dok se Srbiji prijeti ratom\nZa Blaža Dedića ne važi zakon: Tajkun DPS-a i ortak Darka Šarića državi duguje 8 miliona evra!


Rupe na putu između Lapljeg Sela i Čaglavice, sanacija dogodine\nIako Opština sve više ulaže u putnu infrastrukturu, pojedini putevi su i dalje u lošem stanju. Najgora situacija je između Lapljeg Sela i Čaglavice.\nPut Laplje Selo - Čaglavica (Foto Kim)\nIako je put koji povezuje Laplje Selo i Čaglavicu rekonsturisan pre tri godine na ovoj deonici su, zbog lošeg kvaliteta asfalta i tereta saobraćaja, napravljene ogromne rupe koje vozači već duže vreme svakodnevno zaobilaze.\nIz Opštine Gračanica obećavaju da će put biti saniran do prvog snega.\n„Projektom je predviđeno da se rekonstrukcija puta između Lapljeg Sela i Čaglavice obavi naredne godine, ali potrudićemo se da pre zime te udarne rupe na tom put adaptiramo“, kazao je Vladica Trajković, direktor Odeljenja javnih službi.\nOsim lošeg puta, u Lapljem Selu nema ni obeležja u vidu pešačkog prelaza ispred osnovne škole i vrtića što bi moglo negativno da utiče na bezbednost dece.\nGrađani smatraju da je osim adaptacije neophodna i izgradnja pešačkih staza.\n“Putevi su uglavnom zadovoljavajući, ali potrebno je i da se obeleže. Uskoro će zima i ukoliko ne bude obeležen put nastaće brojni problemi“, kazao je meštanin iz okoline Gračanice.\n“Na pojedim deonicama ima dosta problema, taj problem treba da se sanira. Svakako moraju biti obeleženi, jer iako su rekonstruisani moraju se obeležiti zbog bezbednosti“, ističe meštanin Gračanice.\nTrajković obećava da će i taj problem uskoro biti rešen.\n„Nakon završetka rekonstrukcije putne infrastrukture pristupa se i obeležavanju puteva“, objašnjava Trajković.\nU proteklom periodu Opština Gračanica je uz pomoć sredstava koje je obezbedila preko ministarstava za lokalnu samoupravu i infrastrukturu već radila na sanaciji puteva na teritoriji opštine. U toku su radovi u delu Gračanice i u Suvom Dolu.\n“ Selekcija za asfaltiranje puteva se vrši na osnovu zahteva koju meštani dostavljaju Opštini na početku godine kada se izrađuje budžet lokalne samouprave. Sanacija puteva se radi na glavnim, ali i na sporednim deonicama puta“, rekao je Trajković.\nPočetkom leta asfaltiran je i put kroz Čaglavicu. Međutim, nedugo zatim na jednom delu došlo do propadanja asfalta i sakupljanja vode. Za taj problem, Trajković krivi same meštane.\n“Na putu kroz Čaglavicu je nastao problem usled nemarnosti meštana jer je put rađen u jeku poljoprivrednih delatnosti. Meštani usled nestrpljivosti nisu sačekali da seasfalt ohladi, nego su kombajnima prolazili“.\nRok za završetak radova na adaptaciji putne infrastrukture na teritoriji Opštine Gračanica je do kraja godine, međutim, on bi mogao biti i produžen zbog vremenskih uslova. Tokom ove godine je izgrađeno oko 11 kilometara puta. Nadležni kažu da će ulaganja u putnu infrastrukturu biti nastavljena i naredne godine.\n29.10.2020 “Srbi sa Kosova nemaju čemu da se nadaju od nove Vlade Srbije” (316)\n29.10.2020 U srpskim sredinama 21 novi slučaj koronavirusa (260)\n28.10.2020 Jevtić: Povratak raseljenih na nezadovoljavajućem nivou (237)\n29.10.2020 Delegacije Beograda i Prištine u Briselu o potraživanjima i imovini (102)\n28.10.2020 Mustafa pred sudom u Hagu: Nisam kriv (92)\nOktobar 2020 11 (396)


Emir Hadžić se vratio na poziciju sportskog direktora FK Sarajevo - PLBiH - Premijer liga BiH\nEmir Hadžić se vratio na poziciju sportskog direktora FK Sarajevo\nHadžić je već bio sportski direktor kluba sa Koševa od 2018. do 2021. godine\nFK Sarajevo potvrdio je danas povratak Emira Hadžića na poziciju sportskog direktora. Hadžić je na ovoj poziciji već bio u periodu od 2018. do 2021. godine, kada je Sarajevo osvojilo dva naslova prvaka BiH i dva Kupa BiH.\nSaopštenje Sarajeva prenosimo u potpunosti.\n“Sportski direktor FK Sarajevo u narednom periodu biće gospodin Emir Hadžić.\nHadžiću će ovo biti drugi put u karijeri da preuzima ovu funkciju, s obzirom na to da je posao sportskog direktora obavljao u periodu od maja 2018. do aprila 2021. godine. U sezoni 2018/19 klub je osvojio duplu krunu, a sezonu nakon toga odbranjena je titula prvaka BIH, stoga se ovaj period smatra jednim od najuspješnijih u novijoj historiji FK Sarajevo.\nEmiru želimo mnogo sreće i dobrih rezultata na klupi FK Sarajevo”, stoji u objavi FK Sarajevo.\nTags: Emir Hadžić FK Sarajevo\nPrevious Dragan Jović preuzima Tuzla City\nNext Široki Brijeg raskinuo ugovor sa Tinom Juricom


RTS :: Kon za RTS: Ne možemo dočekati četvorocifrene brojeve sa sadašnjim merama, to svima treba da je jasno\nKoronavirus u Srbiji Kon za RTS: Ne možemo dočekati četvorocifrene brojeve sa sadašnjim merama, to svima treba da je jasno\nčetvrtak, 22. jul 2021, 08:40 -> 09:01\n"Broj onih koji su u bolnicama je u odnosu na neki period ranije još uvek mali, ali će se to menjati i počeće punjenje bolnica. To je zapravo već i počelo", dodao je Kon.\n"Ne čeka se ništa, mere su na snazi, treba samo da se sprovode i da se poštuju. Iskustvo nam ništa ne znači ako se i dalje ponašamo kao da smo bez iskustva", poručuje Kon.\n"To je posledica toga što dolazi do proboja imuniteta i kod vakcinisanih. Oni imaju daleko blažu kliničku sliku, ali se dešava. Čekanje i premišljanje oko vakcinacije postaje opasno, jer će se produžiti sve ovo. Nevakcinisanje mladih direktno nastavlja dalje ovu pandemiju", kaže Kon.\n"To će se zaista i dogoditi, očekujemo da se to dogodi i kod nas. Da li ćemo imati ograničenja vremenskog trajanja da na taj način rešavamo taj problem ili će se dati preporuka – videćemo. U svakom slučaju to je na dnevnom redu vrlo brzo i moraće se doneti neko rešenje", naveo je Kon.\n"Etički potpuno neprihvatljivo da zdravstveni radnik ne bude vakcinisan"\n"Ono što je bitno je da se i tu među mlađima i pogotovu ženskim osobama javio otpor zbog straha od jedne teške zablude da vakcina može uticati na sposobnost rađanja. To nikakve veze nema sa istinom. To je jedan od osnovnih razloga zašto je to usporeno u tom medicinskom sektoru", naglasio je Kon.\nIstiče da je etički potpuno neprihvatljivo da zdravstveni radnik ne bude vakcinisan u ovakvoj situaciji. "Ne samo zbog sebe, nego zbog potencijalne opasnosti za svoje pacijente", poručuje Kon.\nNaglasio je da ustavna ograničenja treba da se preispitaju i da se do kraja razmotri šta je to što je obavezujuće i šta je obavezno zakonom. Etička obaveza je mnogim lekarima mnogo snažnija nego bilo šta drugo, poručuje Kon.\n"Ja nemam apsolutno ništa protiv toga da se na drugi način motivišu oni koji ne žele da se vakcinišu, a to je stvaranjem određenih lagodnosti za one koji su vakcinisani. To ima etičko opravdanje, jer kada se prave određeni skupovi kao što su festivali, slavlja vodite računa da su tu samo zaštićeni ljudi", rekao je Kon.\n"Moralno je značajno shvatiti da niko nema prava nikoga da zaražava u ovoj zemlji", naglasio je Kon.\n"Mi se nismo proslavili sa poštovanjem mera u čitavom ovom periodu. Ko snosi odgovornost? Nosi svakako i vlast i oni koji ne poštuju mere. Izvesnost neke kazne je nešto što bi trebalo da bude prioritet", rekao je Kon.\n"Videćemo, 1. avgusta će biti drugačija situacija i biće veći brojevi i dalje će se nažalost povećavati. Ne možemo dočekati četvorocifrene brojeve sa istim merama koje imamo sada i to mora svakom da bude jasno", zaključio je Kon.


Sajam automobilčića na Trgu slobode - više od 15.000 eksponata\nSajam automobilčića biće organizovan u subotu, 27. juna na Trgu slobode u Novom Sadu. Sajam će se održati u periodu\nod 17 sati do 20 sati.\nUz podršku Gradske uprave za privredu Grada Novog Sada i Gradske uprave za saobraćaj Grada Novog Sada, organizator manifestacije je Savez vozača Novog Sada, a u saradnji sa Savezom vozača Vojvodine.\nManifestacija je sajamsko-festivalskog karaktera, sa bogatim programom koji će činiti izložbeni štandovi izlagača kao i drugi edukativni i zabavni sadržaj.\nNa Trgu slobode u Novom Sadu, posetiocima će se predstaviti kolekcionari sa više od 15.000 eksponata, a za najmlađe posetioce će biti organizovane likovne radionice, ankete o bezbednosti u saobraćaju, nagradne igre kao i kvalitetan muzički program uz podršku kluba Ignite.\nNa ovogodišnjem Sajmu automobilčića učešće je potvrdilo više od 20 kolekcionara iz regiona, a na sajmu će se takođe predstaviti i Auto škola Aluno, MC Brothers Novi Sad, JKP "Parking servis", JKP "Put", JKP "Čistoća", JKP "Vodovod", As Tours, Auto servis AS Kisač, Uprava saobraćajne policije i Dobrovoljno vatrogasno društvo Budisava.


Evrozona: Plan pomoći Grčkoj istiće 30. juna\nPaket finansijske pomoći Grčkoj ističe 30. juna, izjavio je danas u Briselu predsednik Evrogrupe Jerun Dijselbum posle odbijana grčke vlade da prihvati predloge kreditora kako bi izbegla bankrot posle najave o referendumu početkom jula, javila je agencija Frans pres.\nOcenjujući da je Grčka prekinula pregovore, Dijselbulm je rekao da program pomoći ističe u utorak uveče.\nDijselblum je rekao da će sastanak ministara finansija evrozone biti nastavljen ali bez grčkog ministra Janisa Varufakisa kako bi se “raspravljalo o posledicama” grčke odluke koje se približava banktrotu.\nMinistri su danas počeli raspravu o dopunama ponude za pomoć Grčkoj ali i “planu B” za grčku krizu, ako vlada u Atini ne plati dospele dugove do 30.juna i bankrotira.\n“Nažalost, uprkos naporima na svim nivoima i punoj podršci Evrogrupe, grčka vlada je odbila predlog i time je prekinula pregovore”, rekao je Dijselblum.\nGrčka je zatražila da se za mesec dana produži trenutni plan pomoći kako bi finansijski izdržala posle 5. jula za kada je zakazala referendum.\nDijselblum je rekao da evrozona odbija taj zahtev jer “svaki program pomoći mora da bude praćen reformama koji će osigurati finansijsku stabilnosti”. Prema njegovim rečima, Grčka bez obzira na svoju situaciju, “mora da ispuni svoje obaveze prema kreditorima”.\nEvrogrupa je dodala da će sve učiniti ako bi održala “finansijsku stabilnost” evrozone.\nVarufakis je odmah posle izjave Dijselbluma rekao da odluka evrozone može da izazove “trajnu štetu” evrozoni. “Odbijanje produženja pomoći će ugroziti kredibilitet Evrogrupe kao demokratske zajednice i takva šteta može da bude trajna”, rekao je Varufakis.\nGrčka sada ima samo tri dana za isplatu rate kredita od 1,5 milijarde evra MMF-u, a ako ne nađe novac, to će značiti proglašavanje moratorijum na plaćanja što je uvod u njen izlazak iz zone evra.


RTB BOR JE NAJVEĆI ZAGAĐIVAČ U EVROPI | MEDIJA CENTAR BOR );\nRTB BOR JE NAJVEĆI ZAGAĐIVAČ U EVROPI\nPredstavnik Ekološkog pokreta Bora Miroslav Pajić, na konferenciji za medije u beogradskom PRESS centru, naglasio je da je RTB Bor sigurno najveći zagađivač u Evropi, kao i da je prošle godine ostvario prihod od 250 miliona dolara, što znači da je nova topionica mogla da se gradi i bez stranih kredita.\nIstraživanje nedeljnika Vreme rađeno u saradnji sa nemačkom fondacijom Hajnrih Bel pokazalo je da su Bor, Pančevo i Obrenovac najzagađeniji gradovi Srbije, saopšteno je večeras na tribini „Crne ekološke tačke Srbije“, objavila je RTV.\nNovinar nedeljnika Pančevac Zoran Stanižan ocenio je da se nad građanima Pančeva u proteklih pola veka sprovodi „ekološki genocid“.\nDa bi ste znali da živite u zagađenom gradu morate imati rezultate, a 50 godina smo živeli u sistemu u kome su fabrike radile i nije se merilo zagađenje, a ako se i merilo to nije bilo dostupno građanima, rekao je Stanižan.\nPrema njegovim rečima, situacija se promenila posle 5.oktobra i nova vlast je imala više razumevanja i podaci o zagađenju su počeli da dolaze do građana Pančeva.\nOn je objasnio da je dozvoljena količina benzena u vazduhu četiri mikrograma po metru kubnom na godišnjem nivou, odnosno osam mikrograma po metru kubnom za Pančevo, jer je reč o gradu u kome se već nalaze fabrike koji izbacuju benzen u vazduh.\nStanižan je istakao da su stručnjaci iz Italije pre četiri godine merili količine benzena u vazduhu u Rafineriji i Petrohemiji koje su pokazale da je prosečna količina benzena tokom 24 sata na različitim lokacijama u ovim firmama iznosila od 79 do 110 mikrograma po metru kubnom.\nOn je ocenio da mu subjektivni osećaj govori da je situacija sada bolja nego pre četiri godine, iako nema podatke za to, jer je Rafinerija, posle privatizacije NIS, postala privatna firma, pa se na osnovu Zakona o dostupnosti informacija od javnog značaja ne mogu dobiti podaci o tome.\nStanižan je naglasio da je optimista da će situacija biti sve bolja, jer će Evropska unija „naterati“ Srbiju da bude tako.\nPredstavnik Ekološkog pokreta Bora Miroslav Pajić je naglasio da nema dileme da je RTB Bor najveći zagađivač u Srbiji, ali i u Evropi.\nU Boru imate 11.000 tona otpada po glavi stanovnika, , a godišnje se 500 tona bakra izlije u Borsku reku, ukazao je Pajić\nPajić je rekao da podržava izgradnju nove topionice koja će praviti manje otpada, ali ne podržava nameru države da se ona gradi od kredita Svetske banke.\nOn je istakao da je od izvoza bakra prošle godine ostvaren prihod od 250 miliona dolara, tako da RTB Bor novu topionicu može praviti iz sopstvenih prihoda, a ne od kredita.


Litvanija kaže da zbog cenzure ne bi trebalo koristiti kineske telefone - BIGportal.ba\n23 Septembra, 2021 23 Septembra, 2021 025\nLitvansko ministarstvo odbrane preporučilo je potrošačima da izbegavaju kupovinu kineskih mobilnih telefona i savetovalo da bace one koje sada imaju pošto je vladin izveštaj utvrdio da ti uređaji imaju ugrađene mogućnosti cenzure.\nTelefoni koje u Evropi prodaje kineski gigant pametnih telefona Xiaomi Corp imaju ugrađenu sposobnost otkrivanja i cenzurisanja pojmova poput “Oslobodite Tibet”, “Živela nezavisnost Tajvana” ili “Pokret za demokratiju”, saopštilo je u utorak državno državno telo za sajber bezbednost.\nTa opcija Xiaomi-jevog softvera za telefon Mi 10T 5G bila je isključena za “region Evropske unije”, ali se može uključiti daljinski u bilo kom trenutku, navodi se u izveštaju Nacionalnog centra za sajber bezbednost Ministarstva odbrane. “Naša preporuka je da ne kupujete nove kineske telefone i da se što pre rešite onih koji su već kupljeni”, rekao je prilikom predstavljanja izveštaja zamenik ministra odbrane Margiris Abukevicius.\nU izveštaju se navodi da lista termina koje bi sistemske aplikacije Xiaomi telefona mogle da cenzurišu, uključujući podrazumevani internet pregledač, trenutno uključuje 449 termina na kineskom i stalno se ažurira. “Ovo nije važno samo za Litvaniju, već i za sve zemlje koje koriste Xiaomi opremu”, navodi se u izveštaju centra.\nU izveštaju Nacionalnog sajber centra takođe se navodi da Xiaomi telefon šalje šifrovane podatke o upotrebi telefona na server u Singapuru. Kineska kompanija Huawei Technologies Co. je takođe otkrila sigurnosnu grešku u telefonu P40 5G, dok nijedna nije pronađena u telefonu drugog kineskog proizvođača, OnePlus-a. Predstavnik Huaweija na Baltiku rekao je da njihovi telefoni ne šalju podatke korisnika van kompanije.\nOdnosi između Litvanije i Kine su se nedavno pogoršali. Kina je prošlog meseca zatražila da Litvanija povuče svog ambasadora u Pekingu i rekla da će opozvati svog izaslanika u Viljnusu pošto je Tajvan objavio da će se njena misija u Litvaniji zvati Tajvansko Predstavništvo.\nTajvanske misije u Evropi i Sjedinjenim Državama koriste naziv grada Taipei, izbegavajući pozivanje na samo ostrvo, za koje Kina tvrdi da je njena teritorija.\nSavetnik američkog predsednika Džoa Bajdena za nacionalnu bezbednost Džejk Salivan razgovarao je prošle nedelje sa premijerkom Litvanije Ingridom Simonite i naglasio podršku njenoj zemlji pred pritiskom Kine.


Radio Tivat | Nema članstva u NATO, inteziviraju se razgovori\n25 јун Nema članstva u NATO, inteziviraju se razgovori\nOdluka šefova diplomatija zemalja članica NATO-a da se sa Crnom Gorom intenziviraju razgovori o njenom članstvu u Alijansi, pozitivna je za zvaničnu Podgoricu, ocijenio je generalni sekretar tog saveza, Anders Fog Rasmusen.\nRasmusen je na konferenciji za novinare rekao da naša država ne mora da čeka naredni Samit NATO-a, nakon ovogodišnjeg u Velsu, da bi dobila poziv za članstvo.\n„Poziv za članstvo znači da je vrijeme za finalne razgovore i pripremu dokumenata, ali ta odluka ne mora da bude donesena na Samitu, već je i ministri mogu donijeti. Bilo bi prerano da se sada prave bilo kakve procjene, ali šefovi diplomatija će do kraja 2015. ocjenjivati da li je vrijeme za poziv i donijeće odluku o tome“, rekao je on.\nGeneralni sekretar je najavio intenzivni dijalog sa Crnom Gorom, kako bi naša zemlja što prije dostigla neophodne standarde za članstvo.\nRasmusen je ranije danas rekao da će NATO sa Crnom Gorom početi intenzivne i usredsređene razgovore, kao i da će do kraja 2015. odlučiti Alijansa odlučiti da li da nas pozove u savez.


Poslije sastanka u Berlinu planule nove tenzije, "posvađale" se Srbija i BiH\nRedakcija 01.05.2019 20:02\nPoslije samita u Berlinu strasti na Zapadnom Balkanu se ne stišavaju. Dok iz Bosne i Hercegovine stiže izjava predsjedavajueg Savjeta ministara Denisa Zvizdića da nema promjena granica na Balkanu, Srbija odgovara da se ta zemlja ništa ne pita, jer nije velika sila, a sa Kosova ponavljaju da takse i Bosni i Srbiji ostaju.\nIako se trenutno bore protiv iste mjere, kosovske takse, tenzije između Bosne i Hercegovine i Srbije poslije izjave Zvizdića da nema promjena granica na Balkanu rastu.\n“Iz ovoga što je Zvizdić govorio trebalo bi da proistekne da oni nisu za priznanje Kosova, ali za malo da kažem Alija, ali Bakir Izetbegović a i Aljia bi bio, su za priznanje Kosova, pa čekajte pa što se čačkate, pa kakav je to način, pa šta mislite vi sa našim granicama, možete nas da udarate po glavi koliko hoćete, a samo je važno da to ne važi za vas, to su besmislene i smešne izjave”, rekao je ministar spoljnih poslova Ivica Dačić.\n“Dakle ne može biti spin da je Bosna priznala Kosovo, kako je moguće da je to objavljeno u bilo kom mediju u našem regionu, gdje je dokaz tome, evo nas ovdje ima 50, da li je Bosna priznala Kosovo, pa ne”, kaže predsjedavajući Savjeta ministara BiH Denis Zivzdić.\n“To šta oni misle baš nas briga, ko njih pita uopšte, pa ko njih pita kako će se rešiti pitanja Beograda i Prištine, pa ko su oni da o tome daju bilo kakav sud”, dodao je Dačić.\n“Dakle priča o etničkim granicama nije ništa novo, mi smo svi dovoljno stari da smo imali priliku slušati i čitati o takvim idejama od gospodina Šešelja do gospodina Miloševića, sve nam je jasno, znamo čemu to vodi. Evropa želi multietnička društva”, smatra Zvizdić.\n“Ko njih uopšte zove, oni i ne treba da budu prisutni kada se o tome razgovara”, rekao je Daćić.\nDok se Srbija i Bosna raspravljaju o granicama na Balkanu, predsjednik Kosova Hashim Thaci zna i kuda bi one trebalo da idu.\n“Što se tiče korigovanja granice, svi mogu da budu protiv Preševa, Bujanovca i Medveđe. Ja sam za to da se priključe Kosovu, ne ugrožavajući nijedan centimetar Kosova. Ako je to moja greška, platiću cijenu, ali govorim o Božjoj istini i to je jedino”, rekao je Thaci.\nPremijerka Srbije Ana Brnabić ne misli da je u Berlinu postignut pomak kojim bi se postigao povratak pregovorima u Briselu.\n“S obzirom na to da nije bilo konkretnih rezultata u smislu pomaka da se vratimo za pregovarački sto u Briselu, data je mogućnost da pokušamo još jednom u Parizu i da damo malo vremena”, kaže Brnabić.\nPoslanik vladajuće njemačke partije Johan Vadeful za Deutsche Welle ocjenjuje da treba nastaviti dijalog o pitanjima koja se odnose na kulturno naslijeđe, manjine i Zajednicu srpskih opština i da poslije samita u Berlinu korekcija ili podjela Kosova neće biti tema u dijalogu.\nOno što se čeka u Srbiji je sjednica Glavnog odbora Srpske napredne stranke, koju je za oko 6. maja najavio lider te stranke i predsjednik Srbije Aleksandar Vučić.\n“Tad će biti tačno šest meseci, pre šest meseci su nam uveli takse”, rekao je Vučić.\nPodsjećamo da se predsjednik Srbije Aleksandar Vučić prošlog ljeta založio za, kako je rekao, razgraničenje između Srba i Albanaca, ali detalje tog prijedloga srpska javnost nikada nije saznala.\nPrethodni članakČović formirao vladu tzv. Herceg-Bosne?!\nNaredni članakZlatne srednjoškolke za bolju Bosnu i Hercegovinu


Uskoro elektronsko izdavanje svih vrsta dozvola iz oblasti građenja - Akta.ba\n28.11.2019. 10:21 / Izvor: Akta.ba\nU Administrativnom centru Vlade Republike Srpske u Banjaluci jučer je održan Okrugli sto o temi „Implementacija projekta integrisanog sistema za elektronsko izdavanje dozvola u građevinarstvu u Republici Srpskoj“. Cilj je bio upoznati sve uključene institucije i organe Republike Srpske sa projektovanim poslovnim procesima, te tehničkim pretpostavkama koje treba obezbijediti za nesmetanu realizaciju projektnih aktivnosti.\nOkrugli sto je organizovalo Ministarstvo za prostorno uređenje, građevinarstvo i ekologiju Republike Srpske, uz tehničku pomoć Međunarodne finansijske korporacije (IFC), članice Grupacije Svjetske banke, datu putem Projekta poboljšanja poslovnog okruženja i privlačenja investicija na lokalnom nivou (LIFE), a koji finansira Vlada Ujedinjenog Kraljevstva, putem Ukaid-a .\nIntegrisani sistem za elektronsko izdavanje dozvola u građevinarstvu u Republici Srpskoj, koji se uspostavlja Projektom LIFE, omogućiće online izdavanje svih vrsta dozvola iz oblasti građenja: od lokacijskih uslova, građevinske pa do upotrebne dozvole. Banja Luka i Gradiška su izabrane lokalne zajednice koje će se prve priključiti na integrisani sistem, s obzirom na to da su ranije provele regulatorne reforme i uspostavile jednošalterski način poslovanja u okviru Projekta LIFE, te su u potpunosti spremne podržati realizaciju projektnih zadataka.


Ruski ministar spoljnih poslova Sergej (Sergei) Lavrov\nRuski ministar spoljnih poslova Sergej Lavrov rekao je u utorak da se oko 2.000 boraca sa Bliskog istoka pridružilo borbama oko Nagorno-Karabaha u novom sukobu Jermenije i Azerbejdžana, javlja AFP.\nIzjava ruskog šefa diplomatije data je u vreme kada se dve zaraćene strane uzajamno optužuju za nove napade u regionu.\n"Mi smo svakako zabrinuti oko internacionalizacije sukoba u Nagorno-Karabahu i umešanosti militanata sa Bliskog istoka", rekao je Lavrov.\n"Mi smo više puta tražili od stranih igrača da koriste svoju moć da zaustave prebacivanje boraca, čiji se broj u zoni sukoba približava broju od 2.000", rekao je Lavrov.\nOn je dodao da je ruski predsednik Vladimir Putin pokrenuo to pitanje u telefonskom razgovoru prošle nedeje sa turskim predsednikom Redžepom Tajipom Erdoganom.\nOd tada povremeno izbijaju sukobi u toj oblasti, a poslednji u nizu je izbio 27. septembra. U tom sukobu su stotine ljudi poginule, i to predstavlja najgoru eskalaciju sukoba od potpisivanja primirja.\nAzerbejdžan se oslanja na jaku podršku svog saveznika Turske koja je obučavala azerbejdžansku vojsku i snabdela je dronovima i raketnim sistemima dugog dometa. Jermenski zvaničnici optužuju Tursku da je direktno umešana u sukob i da šalje plaćenike iz Sirije da se bore na strani Azerbejdžana.\nTurska demantuje da šalje borce u tu oblast ali organizacija koja posmatra rat u Siriji i opozicioni aktivisti bazirani u Siriji potvrdili su da je Turska poslala stotine sirijskih opozicionih boraca da se bore u Nagorno-Karabahu, navodi agencija AP.\nBorbe sa teškom artiljerijom, raketama i dronovima nastavljaju se uprkos više međunarodnih pokušaja da se uvede primirje.\nPrimirje postignuto uz posredovanje SAD raspalo se čim je stupilo na snagu prošle nedelje kao i dva prethodna koje je ispregovarala Rusija, a poslednje obećanje Jermenije i Azerbedžana da neće ciljati stambene četvrti prekršeno je samo nekoliko sati pošto je postignuto u petak. Zaraćene strane stalno okrivljuju jedna drugu da krše primirje.


Dan "Otvorenih vrata" SAE Institut Beograd\nUrban BUG :: Magazin :: EDUKACIJA i KONKURSI :: Dan "Otvorenih vrata" SAE Institut Beograd\nSvi posetioci biće u prilici da se informišu o jedinstvenim SAE programima koji obezbeđuju akademsku diplomu (Bachelor of Arts) priznatu u celom svetu i to za samo dve godine školovanja. Takođe, moćiće da se upoznaju i sa vrednom opremom i da razgovaraju sa predavačima - profesionalcima iz kreativne industrije. SAE tim predočiće im razloge zbog kojih se više desetina hiljada studenata širom sveta odlučilo baš za SAE Institut, vodeći centar obrazovanja u oblasti digitalno-kreativnih medija.\nSmešten u samom centru srpske prestonice, SAE Institut Beograd je deo internacionalne mreže fakulteta, koja obuhvata 54 ogranaka širom sveta, sa tradicijom dužom od 35 godina. SAE Institut Beograd obrazuje buduće profesionalce za poslove u okviru industrije kreativnih-digitalnih medija, nudeći specijalizaciju za audio inženjering, filmsku digitalnu produkciju, web&multimediju i 3D animaciju. .Programi obezbeđuju veliki izbor kurseva, od brzih vikend kurseva i praktičnih specijalizovanih kurseva, do akademskih programa akreditovanih od strane Middlesex Univerziteta iz Velike Britanije .


Igrač kola: Dva pogotka sjajnog Petra Đuričkovića za važan trijumf Nišlija\n13. decembar, 2020.\nNajbolji igrač 18. kola Linglong Tire Super lige Srbije prema izboru naše redakcije je Petar Đuričković, strelac oba pogotka u pobedi Radničkog nad ekipom Zlatibora u Nišu.\nZavršeno je još jedno superligaško kolo, pretposlednje u jesenjoj polusezoni, koje nije donelo neka veća iznenađenja. Ostaće upamćeno pre svega po tome što nismo videli nijedan penal ili crveni karton na deset odigranih mečeva. Ekipa Radničkog je teže nego što se očekivalo stigla do pobede nad ekipom Zlatibora rezultatom 2:1, a najzaslužniji za to je iskusni Petar Đuričković. On je pružio sjajnu partiju i postigao oba pogotka za svoj tim, na izuzetno atraktivan način, zbog čega nismo imali nikakvu dilemu u izboru najboljeg aktera ove runde takmičenja.\nPetar Đuričković (29) je rođen u Prištini, igra na poziciji ofanzivnog veznog igrača, a tokom juniorske karijere nastupao je za Radnički iz Niša i Crvenu zvezdu. Kao pozajmljeni igrač Crvene zvezde nastupao je za Sopot i Radnički 1923, da bi potom karijeru nastavio u Radničkom iz Niša, Partizanu i grčkoj ekipi AO Xanthi, odakle se u septembru i vratio u Niš. Tokom aktuelne sezone zabeležio je 9 superligaških nastupa, uz 2 postignuta pogotka.


Očekuje se milioniti učesnik na Maratonu\nBeta 7. januara 2016. 11:50\nGradonačelnik Beograda Siniša Mali rekao je danas da su pripreme za 29. Beogradski maraton ušle u završnu fazu i da se na ovogodišnjem izdanju očekuje milioniti učesnik.\n„Očekujemo da će kroz cilj ovogodišnjeg maratona proći milioniti učesnik u dosadašnjoj istoriji Beogradskih maratona, uključujući sve učesnike dosadašnjih Dečijih maratona, Trke zadovoljstva, polumaratona i maratona“, rekao je Mali.\nOn je kazao da Grad Beograd svim snagama podržava održavanje ove manifestacije.\nMali je naglasio da se ove godine očekuje novi rekord po broju učesnika, s obzirom na to da je već prijavljen rekordan broj njih.\n„Elektronsko prijavljivanje za Beogradski maraton počelo je najranije do sada, tačno šest meseci pre ovogodišnjeg dogadjaja i do sada je već prijavljen rekordan broj od više od 2.000 učesnika iz 34 zemlje. Očekujemo da i ove godine postignemo novi rekord po broju učesnika u odnosu na prošlu rekordnu godinu“, rekao je Mali.\nNa prošlogodišnjem Beogradskom polumaratonu i maratonu učestvovalo je preko 4.500 takmičara, a u Trci zadovoljstva bilo je gotovo 20.000 rekreativaca.\nOvogodišnji Beogradski maraton biće održan 16. aprila.\nDjukić: Igrači su pravi heroji, ne zaustavljamo se na ovome


Politika - datum: 2018-02-12 SPASO POPOVIĆ (DEMOKRATE) ODGOVORIO NA OPTUŽBE MIHAJLA ANĐUŠIĆA IZ VLADAJUĆE STRANKE\nPopović Za poslanike DPS-a 31 milion eura\nČlan Mladih Demokratske Crne Gore Spaso Popović rekao je da poslanik DPS-a Mihajlo Anđušić želi da prepoznatljivim nemuštim pisanijama izvrne stvarnost naopačke kako bi, sa jedne strane, pokušao anulirati poraze svoje partije, a sa druge namakao i za sebe koji sitan udvorički poen. On je u reagovanju na Anđušićeve optužbe rekao da se može zaključiti da je poslanik DPS-a primoran da stane iza sadržine za koju i sam zna da nije tačna.\n– Ko to još u Crnoj Gori ne zna da je za 28 godina vladavine DPS-u za plate poslanika isplaćen 31 milion, za plate javnih funkcionera koje je postavljao DPS 82 miliona, za partiju sa državnog nivoa 54 miliona, za partiju na lokalnom nivou 34 miliona. Ukupno – 201 milion eura. Znate li, Anđušiću, da je u tih 201 milion eura koje su vam građani plaćali iz svog džepa broj domaćinstava koja ste obišli nula, broj kilometara koje ste prešli sopstvenim vozilima nula, broj škola koje ste obnovili iz svog džepa nula, a broj litara goriva kojeg ste se odrekli takođe nula – saopštio je Popović.\nU isto vrijeme, kako je dodao, broj fabrika koje je DPS ugasio je 200, broj radnika koje su ostavili na ulici je 100.000, a broj mladih koji su napustili Crnu Goru takođe 100.000.\nAnđušić je prethodno saopštio da su javnost i građani u minulih nešto više od godinu dana imali priliku da vide sve samodestruktivne faze opozicije.\n– Moglo se vidjeti sve – od neuspjelih dogovora, propalih sastanaka, izbornih poraza, faze zatišja, do potpune političke dezorijentacije, koja se ogleda i u načinu na koji opozicija komunicira sa javnošću. Očigledno, opozicione partije su pogrešno razumjele da hiperprodukcija besmislenih saopštenja na dnevnom nivou može da nadomjesti napuštanje skupštinskih klupa. Uvjereni da su građani kratkog pamćenja, opozicionari iz dana u dan upadaju u komunikacione zamke koje sami sebi postavljaju, demantujući se međusobno i plasirajući populističke poruke, koje se mijenjaju zavisno od prilike. Od osnovne potrebe da se javnosti saopšte važne činjenice, opozicija je to pretvorila u svoj jedini način djelovanja, podižući svakodnevno zaglušujuću buku i zamagljujući stvarnost u kojoj se nalaze – naveo je Anđušić.\nKako je dodao, ne osvrćući se puno na ove interne probleme, važno je podsjetiti javnost i građane da ovaj samodestruktivni karavan nastavlja da ih košta milione eura.\n– Od konstituisanja 26. saziva crnogorskog parlamenta, ta cifra nastavlja neumoljivo da raste. Do današnjeg dana, ova vrsta nerada i neodgovornosti koštala je građane više od tri miliona eura. Prema nedavnim podacima Skupštine Crne Gore za prethodnu godinu, plate bojkotaša težile su oko 800.000 eura – saopštio je Anđušić. M.V.b


pink.rs | Dačić: Srbija pridaje veliku važnost UN\nSrbija pridaje veliku važnost UN kao globalnoj i najznačajnijoj međunarodnoj organizaciji koja ima ključnu ulogu na planu očuvanja mira i bezbednosti, zaštite ljudskih prava i stvaranja uslova za održiv ekonomski razvoj svuda u svetu, izjavio je danas prvi potpredsednik Vlade Srbije i ministar spoljnih poslova Ivica Dačić na svečanosti obeležavanja u Beogradu 74 godine od osnivanja UN.\nIzvor: Tanjug, Foto: Tanjug/Tanja Valić\nOn je istakao da Srbija snažno podržava multilateralizam i jačanje multilateralne efikasnosti smatra kao suštinski važno.\n- Verujem da su nam danas, kada se svet nalazi u procesu velikih i ubrzanih promena, Ujedinjene nacije potrebnije više nego ikada pre. Republika Srbija ostaje snažno posvećena ciljevima i principima Povelje Ujedinjenih nacija. Odlučni smo u odbrani međunarodnog prava, uključujući Rezoluciju 1244 Saveta bezbednosti kojom se štiti suverenitet i teritorijalni integritet naše zemlje - rekao je Dačić.\nOn je naglasio da Srbija s ponosom ističe kontinuiranu posvećenost očuvanju i izgradnji mira, između ostalog i kroz učešće u mirovnim misijama Ujedinjenih nacija, kao vodeća država u regionu i među prvih deset na listi najvećih evropskih kontributora vojnih i policijskih snaga.\nŠef srpske diplomatije je dodao da Srbija ostaje čvrsto privržena sprovovođenju dva strateška dokumenta UN - Agendi održivog razvoja do 2030. i Sprorazuma o klimi.\n- Srbija od svih međunarodih organizacija na svetu najviše voli UN jer ima izbalansiran pristup i vodi računa o našim strateškim i naiconalnim interesima - dodao je Dačić.\nOn je takođe izrazio zahvalnost na dosadašnjoj saradnji i aktivnostima UN tima u Srbiji, imajući u vidu doprinos razvoju zemlje kroz pružanje tehničke pomoći i ekspertize za projekte predviđene Okvirom razvojnog partnerstva.\n- Očekujemo da će predstojeći petogodišnji Okvir o saradnji Ujedinjenih nacija i Republike Srbije za održivi razvoj, za period od 2021. do 2025. godine dati novi zamajac našim naporima u ispunjavanju ključnih prioriteta našeg društva u ekonomskoj, socijalnoj i ekološkoj sferi i istovremeno doprineti napretku u ostvarivanju Ciljeva održivog razvoja - zaključio je Dačić.\nSvečanosti obeležavanja 74 godina od osnivanja UN prisustvovale su i novoimenovana stalna koordinatorka UN u Srbiji Fransoaz Žakab i predstavnica generalnog sekretara UN i šefica kancelarije u Beogradu Simona Mikulesku.\nŽakab je najavila da će UN u januaru 2020, u godini kada obelezavaju 75 godina postojanja, pokrenuti kampanju čiji je cilj prikupljanje podataka kroz kontakte s državama članicama, sektorima i generacijama, kako bi se došlo do saznanja kakva se budućnost želi i kakve su UN potrebne.\nSimona Mirela Mikulesku je rekla da su UN kao stabilan partner i Srbije i regiona posvećene miru i prosperitetu i dodala je da je Srbija od svih zemalja regiona dala najjači doprinos u mirovnim operacijama UN.


Trninić je naveo da ta prva faza predstavlja nastavak izgradnje autoputa Banja Luka - Doboj, kao i da je vrijednost radova 70 miliona KM.\n"Tu su već potpisani sporazumi sa Evropskom bankom za obnovu i razvoj (EBRD), gdje nam je odobren i grant u visini od 20 posto vrijednosti projekta i nadamo se izboru najpovoljnijeg izvođača radova do kraja godine", rekao je Trninić.\n"Sa drugom kineskom kompanijom pregovaramo oko nastavka izgradnje autoputa od Brčkog do Bijeljine, nakon čega imamo dvije varijante za vezu sa Srbijom. Jedna, koja je mnogo vjerovatnija je prema Rači, a druga prema Pavlovića mostu. U razgovorima predsjednika RS Milorada Dodika i Srbije Aleksandra Vučića, Srbija je pokazala spremnost da nam pomogne finansijski i u projektovanju za tu dionicu", objasnio je Trninić.\nTrninić je podsjetio da je taj put ušao u sveobuhvatnu transportnu mrežu Jugoistočne Evrope, kao "ruta tri", koja povezuje Istočno Sarajevo, preko Pala, Sokoca, Rogatice do Višegrada i granice sa Srbijom.\n"Tu smo u fazi pregovora sa Evropskom komisijom, koja je izrazila spremnost da finansiraju izradu projektne dokumentacije i ti pregovori bi trebalo da budu okončani do kraja oktobra", rekao je Trninić.\nOn je dodao da je RS završila tender za izbor najpovoljnijeg ponuđača za izradu tenderske dokumentacije za brzi put od Bijeljine, preko Zvornika, Romanije i veze sa "rutom tri".\n"Postoji još jedan projekat, zajednički za Republiku Srpsku i Federaciju BiH, a to je veza od Doboja prema Tuzli do entitetske linije, zatim kroz FBiH do entitetske linije sa RS i dalje preko Zvornika do Loznice. To je ušlo u transportnu mrežu Jugoistočne Evrope kao 'ruta devet'", napomenuo je Trninić.\n"Održan je niz sastanaka resornih ministara na nivou entiteta i na nivou BiH, gdje je FBiH forsirala rutu preko Goražda, koja nije u interesu RS", rekao je Trninić.